یەكێتیی گەمەكەی لە پارتی بردەوە |\nHome سەرەکی یەكێتیی گەمەكەی لە پارتی بردەوە\nفوئاد حسێن بە تەلەفۆنی بارزانی كشایەوە و یەكێتیی چوار پۆستی پارتیی ڕەت كردەوە\nبەرهەم ساڵح پاڵێوراوی یەكێتیی توانی بە دوو خولی دەنگدانی پەرلەمانی عێراق پۆستی سەرۆکكۆمار بە زۆرینەی دەنگ مسۆگەر بكات لە بەرانبەر شكستی فوئاد حسێن پاڵێوراوی پارتیدا، كە به پەیوەندییەكی تەلەفۆنیی مەسعود بارزانی سه‌رۆكی ئەو حزبە لە خولی دووەمدا كشایەوە، بەوەش یەكێتیی یەكێك لە قورسترین ململانێكانی لە بەغدا لە پارتی بردەوە، لە كاتێكدا بەر لە كۆبوونەوەی پەرلەمان چەندین پۆستی ڕەت كردووەتەوە كە پارتی خستوویەتییە بەردەمی.\nلە پاش ئەوەی لە خولی یەكەمی دەنگدانی پەرلەماندا، فوئاد حسێن شكستی هێنا لەوەی ڕكابەریی بەرهەم ساڵح بكات، كشانەوەی خۆی لەو ڕكابەرییە بۆ خولی دووەم ڕاگەیاند، كە بە وتەی چەند سەرچاوەیەكی ئاگاداری نێو پەرلەمانی عێراق، ئەو بڕیارە لەسەر بنەمای پەیوەندییەكی تەلەفۆنی بووە، كە مەسعود بارزانی لەگەڵی ئەنجام داوە و داوای كشانەوەی لێ كردووە.\nبردنەوەی ئەو ڕكابەرییە لە لایەن یەكێتییەوە لە پاش ئەوە بووە كە پارتی بەر لە دانیشتنەكە چەندین پێشنیاری پێدانی پۆستی خستووەتە بەردەمی یەكێتیی بەڵام ڕەتی كردووەتەوە.\nعەدنان حەمەی مینا، ئەندامی سەركردایەتی یەكێتیی و ئەندامی وەفدی ئەو حزبە بۆ بەغدا بۆ ״ئاژانس״ وتی: ״پارتی چەند پێشنیارێكیان بۆ وەفدی یەكێتیی كرد كە لە بەرامبەر پۆستی سەرۆككۆماردا چەند پۆستێك بدات بە یەكێتیی، لەوانە جێگری سەرۆكوەزیران و جێگری سەرۆكی پەرلەمان، وەزیرێكی سیادیی عێراق، هەروەها سەرۆكایەتیی حكومەتی هەرێم دوو ساڵ بە دوو ساڵ بێت، بەڵام ڕەتمان كردەوە.״\nگەرمیی ئەو ململانێیە لە كاتێكدایە بە پێی ڕاپۆرتێك كە لە لاپەرە 6ی ״ئاژانس״دا بڵاو كراوەتەوە، بە وتەی بەشێك لە هێزە سیاسییەكانی عێراق پارتی لە ڕێگەی بەخشینی پارەوە هەوڵی پەكخستنی دانیشتنی پەرلەمانی داوە بۆ هەڵبژاردنی سەرۆکكۆمار.


گەورەترین نەتەوەی بێ دەوڵەت\nکوردەکان گەورەترین گەل و نەتەوەن کە تا ئێستا وڵاتێکی سەربەخۆی خۆیانیان نییە.\nمامۆستای باڵای مێژووی ڕۆژهەڵاتی ناوەڕاستە لە زانکۆی ڕۆژهەڵاتی بەریتانیا.\nمێژووی کوردەکانی ئێراق؛ گەورەترین نەتەوەی بێ دەوڵەت"\nدەگوترێت کوردەکان گەورەترین گەل و نەتەوەن کە تا ئێستا وڵاتێکی سەربەخۆی خۆیانیان نییە. لێ ئەو هزرەی کە قسەکەرانی چەندان شێوەزاری جیاوازی کوردی "بەسەر ناوچە شاخاوییەکانی ڕۆژهەڵاتی ئەنادۆڵ، باکووری ئێراق و ڕۆژئاوای ئێران و بەشێکی کەمی باکووری سووریا، ئەرمینیا و باکووری ڕۆژئاوای سووریا دابەش بوون" گەلێکی یەکگرتوو پێکدەهێنن.\nزمانی کوردی لقێکە لە گرووپی زمانی باکووری ڕۆژئاوای ئێران و لە بنەڕەتدا لەو گەلانە هاتووە کە لە کتێبی پیرۆزی ئینجیلدا بە میدیاییەکان، ئێرانی ئێستا ناسێندراون. تۆمارە سەرەتایییەکانی میزۆپۆتامیا باس لە هۆز و خێڵگەلێک دەکەن کە دەکرێ ناوەکانیان بە کورد-ه‌وە گرێ بدرێن، بەڵام کوردە مۆدێرنەکان ناکرێ تەنێ تاکە کەلەپوورێکی نەژادیی لەمێژینەیان هەبێت؛ بەدیاریکراوی، هۆزەکە بۆ ماوەیەکی زۆر ئاستی بنەڕەتیی ناسنامە و ڕێکخراو بووە.\nناوی "کورد" دەکرێ بەدیاریکراوی بۆ سەردەمی دوای هاتنەسەر ئایینی ئیسلامی هۆزەکان لە سەدەی حەوتەم بگەڕێتەوە. تەنانەت دوای ئەو سەردەمەیش، هەر بەشێوەیەکی بەرچاو لەشێوەی گرووپی کۆچەری بوونیان هەبووە نەک لەشێوەی نیشتەجێبوون لە نیشتیمانێکی دیاریکراو. لەگەڵ ئەوەشدا، کوردەکان کاریگەریی دیار و بەرچاوی سەربازیشیان هەبووە، ئەوەیش لە سەردەمی (سەڵاحەددین یوسفی کوڕی ئەیوب -1137-1193)، کە بە سەڵاحەددین ناسراوە گەیشتە چڵەپۆپە؛ سەڵاحەددینی ئەیوبی سەرکردەیەکی جەنگیی کورد بوو کە ئیمپڕاتۆرییەتەکەی بەشی زۆری ڕۆژهەڵاتی ناوەڕاست و باکووری ڕۆژهەڵاتی ئەفریقای دەگرتەوە.\nئەو ناوچە بەرفراوانەی لەڕووی مێژووییەوە بە کوردستان ناسراوە، هەرگیز دیاریکراو نەبووە. بەر لە سەدەی بیستەم، کوردەکان بە زۆری لە سنووری دەرەوەی ئیمپڕاتۆرییەتەکان، لە شێوەی یەکێتیی هۆزەکیی نیمچە سەربەخۆکان لە دۆڵی شاخە دوورەدەستەکاندا دەژیان. هەرچەندە زۆرینەی کوردەکان لەسەر مەزهەبی سوننەن، بەڵام کەمینەیەکی زۆریش پەیڕەوی لە کۆمەڵێک لە ئایینە جیاجیاکانی دیکە دەکەن. ناسنامە هۆزەکییەکان جیا بوون و کوردێکی بەشی باکوور لە شاری دیاربەکر (ئامەد) بە زەحمەت لە کوردێکی بەشی باشووری خەڵکی شاری هەولێر تێدەگەیشت، چونکە زمانیان تاڕادەیەکی زۆر جیاواز بووە.\nبەڵام لە کاتی شۆڕش و لە سەروبەندی جەنگی جیهانیی یەکەم و دوای جەنگیش، سەرجەم ئەمانە گۆڕانکارییان بەسەردا هات. دوای ئەوەی لەلایەن هاوپەیمانانەوە ڕووخێندرا، ئیمپڕاتۆڕییەتی عوسمانی بوو بە چەند وڵاتێکی نوێ. چارەنووسی کوردەکان بەشێکی ئەجێنداکە بوو لە گفتوگۆکانی قۆناغی دوای جەنگ کە بەدرێژایی ساڵی 1919 درێژەی هەبوو و بە دامەزراندنی کۆمەڵەی گەلان لە سەرەتای ساڵی 1920ـدا گەیشتە لوتکە. لیژنەیەکی سەربەخۆیی کورد وتاریان پێشکەشکرد لە کۆنگرەی ئاشتی لە شاری پاریس و، بۆ ماوەیەک، هزری دەوڵەتێکی کوردی پێشوازیی لێکرا و بووە باسوخواس. لە مانگی ئابی ساڵی 1920ـدا، پەیماننامەی ئاشتی لە سیڤەر لەگەڵ تورکیادا واژۆ کرا، کە یەکێک لە بەندەکانی بریتی بوو لە؛ "گەر لە ماوەی ساڵێکدا... گەلی کورد... دەبێت بەشێوەیەک خۆیان بۆ کۆمەڵەی گەلان بسەلمێنن تا نیشانی بدەن کە زۆرینەی دانیشتووان... خوازیاری وەرگرتنی سەربەخۆیین لە تورکیا و، گەر ئەنجومەنەکە بێتە سەر ئەو باوەڕەی کە گەلی کورد توانای سەربەخۆییان هەیە، ئەوا داوای پێدانی سەربەخۆیی بە کوردەکان دەکات، لێرەوە تورکیا ڕەزامەند دەبێت بە جێبەجێکردنی داوایەکی لەم چەشنە و، دەستبەرداربوون لە سەرجەم ماف و شایستەکانی بەسەر ئەم ناوچانەوە".\nدوا بەدوای جەنگی جیهانیی دووەم، یەکەمین کۆرپەلەی بزووتنەوەیەکی نەتەوەپەرست (ناسیۆنالیزم)ـی کوردیی یەکگرتوو چەکەرەی کرد. بەڵام، بەر لەوەی بتوانرێت نەخشەیەکی لەم جۆرە جێبەجێ بکرێت، بزووتنەوەیەکی نەتەوەپەرستی تورک بە سەرکردایەتیی مستەفا کەمال ئەتاتورک شوێنی سوپای تێکشکاوی داگیرکاری گرتەوە و، لە جەنگێکی ئازادکردندا، هێزە داگیرکەرەکانی لە ئەنادۆڵ وەدەر نا. کاتێک کەشەکە ئارام بوویەوە، هێزەکانی هاوپەیمانان لەسەر پێداچوونەوە بە پەیمانی سیڤەر ڕێککەوتن. لە پەیمانە نوێکەی ئاشتیدا، کە لە ساڵی 1923ـدا لە لۆزان واژۆ کرا، ئەو بەندەی بەڵێنی سەربەخۆیی کوردی دا، نەمابوو. لەبری ئەوە، کوردەکان بەسەر هەریەک لە وڵاتانی تورکیا، ئێراق، سووریا و ئێران دابەش کران.\nبزووتنەوەیەکی ناسیۆنالیزمی کوردی بە هێواشی بوونیاد نرا و، گەرچی لەماوەی ئینتیدابی بەریتانیا بەسەر ئێراقدا ناڕەزایەتیی پچڕپچڕی کوردەکان هەبوون، لێ ئەم ناڕەزایەتییانە بە زۆری پرسی ناوخۆیی و هۆزەکی بوون. لەگەڵ ئەوەشدا بە سەردەمیانەبوونی دەوڵەتی نوێی ئێراق، ئاگایییەکی پلەبەندی 'نەتەوەیی' دەستی بە گەشەسەندن کرد. لەڕێی بەستانداردکردنی زمانی کوردییەوە، کە لە قوتابخانە کوردییەکانی باکووری ئێراق دەگووترایەوە کولتوورێکی سەرەتایی ئەدەبی کوردی هاتە بوون.\nماوەیەکی کەم دوای جەنگ، کۆمارێکی کوردی بە هاوکاریی یەکێتیی سۆڤییەتی پێشوو لە شاری مەهاباد لە ئێران لەدایک بوو. فەرماندە سەربازییەکەی "مەلا مستەفا بارزانی"، ناسیۆنالیستی نەبەزی کورد بوو و، لەوکاتە بەدواوە بنەماڵەی "بارزان" سەرقافڵەی بزووتنەوەی ناسیۆنالیستی کورد بووە. "کۆماری مەهاباد" بە خێرایی لەلایەن ئێرانەوە ڕووخێندرا و، بارزانی پەنای بردە بەر یەکێتیی سۆڤییەت و لەوێ مایەوە تا ئەو کاتەی شۆڕشێک لە مانگی تەمموزی ساڵی 1958ـدا ڕژێمی پاشایەتیی ئێراقی ڕووخاند کە بەریتانیا دایمەزراندبوو. لەو کاتەدا، بارزانی گەڕایەوە و ڕابەرایەتیی پارتی دیموکراتی کوردستانی کرد، کە کۆکراوەیەکی ناسیۆنالیستە چەپرەوەکان و ئاغا هۆزەکییە پارێزکارەکان بوو.\nدڵنیاکردنەوە لەلایەن ڕژێمی سەربازیی نوێوە کە مافەکانی کورد لە دەستوورێکی نوێ جێگیر دەکرێن سەرەتا وەک ئاماژەی هەڵهاتنی خۆری دەسپێکێکی نوێ خۆی نوواند. بەڵام دانوستانەکانی نێوان (بارزانی و عه‌بدولکه‌ریم قاسم)، سەرۆکوەزیرانی نوێی ئێراق، نوشوستیان هێنا. داخوازییەکانی بارزانی بۆ ئۆتۆنۆمی زۆر دوور لە بەجێهێنان بوون و، لەنێو داخوازییەکاندا کردنی کەرکووکی دەوڵەمەند بە نەوت بوو بە "پایتەخت"ـی کوردستان. سەرەنجام، بنبەستەکە شەڕێکی بەرفراوانی لێ کەوتەوە لە نێوان حکومەت و کوردەکان، کە یەکەی سەربازییان بە ناوی پێشمەرگە پێک هێنابوو بۆ شوێنگرتنەوەی سوپای ئێراق.\nئەگەرچی ڕژێمی عه‌بدولکه‌ریم قاسم) لە ساڵی 1963ـدا لە دەسەڵات لادرا، بەڵام ڕژێمە سەربازییەکانی دواتر پەیڕەوی شێوازێکی هاوشێوەیان کرد؛ گەڕان بەدوای چارەسەر لەڕێی دانوستان، بەڵام سەرەنجام ئەنجامدانی کردەی سەربازی دژی کوردەکان. تا دەهات شای ئێران و ئیسرائیل هاوکاریی دارایی و لۆجستیی زیاتریان پێشکەش بە شۆڕشگێڕەکانی کورد دەکرد، ئەوەیش بە مەبەستی لاوازکردنی حکومەتی ئێراق.\nکاتێک حیزبی بەعس لە ساڵی 1968ـدا دەسەڵاتی گرتە دەست، سەدام حوسێن بەرپرسیارێتیی دانوستانەکانی گرتە دەست و توانی سەرکەوتووانە لە مانگی ئازاری ساڵی 1970ـدا لەگەڵ مەلا مستەفای بارزانیدا بگاتە ڕێککەوتن. هەرچەندە ڕێککەوتنەکە دانسقەترین ڕێککەوتن بوو کە لە مێژوودا لەلایەن حکومەتی ئێراقەوە ئیمزا کرابێت - بەڵێنی ئۆتۆنۆمیی درێژخایەن بە دەستەبەریکردنی زمانی کوردی، گەرەنتیی بەرپرسە کوردەکان لە ناوچە کوردییەکان و دامەزراوەیەکی جیای یاسادانانی دابوو - بەڵام زوو ئەوە ڕوون بوویەوە کە ئەوە بۆ کوردەکان بەس نییە. لە ساڵی 1974ـدا جارێکی دیکە شەڕ هەڵگیرسایەوە، بەڵام ئەمجارە بەشێوەیەکی پچڕپچڕ. ئەوکاتە، شای ئێران، هاوشانی سی ئای ئەی، ساڵانە ملیۆنەها دۆلار و، هاوکاریی ماوەدرێژی لۆجستییان بەنێو سنوورەکان بۆ کورد دابین دەکرد. تەنانەت بۆ هاوکاریی شۆڕش، ئێرانییەکان هێزی سەربازییان بە جلوبەرگی پێشمەرگەوە جێگیر کرد.\nکاتێک شا بەشێوەیەکی کتوپڕ لە مانگی ئازاری ساڵی 1975ـدا ڕێککەوتنێکی لەگەڵ سەدام حسێندا کرد، بەڵێنی بڕینی هاوکاریی کوردەکانی دا لە بەرانبەر سازشی "ئێراق" لە پرسی سنوور، هێزەکانی "ئێراق" بە خێرایی جووڵەیان کرد نوشوستیان بە شۆڕش هێنا و بوونە هۆی ئاوارەبوونی 200 هەزار هاووڵاتیی کورد بەرەو ئێران. دواتر، کوردەکان حکومەتیان بە پیادەکردنی سیاسەتی "بەعەرەبکردن" لە هەرێمەکە تۆمەتبار کرد. بۆیە هیچ جێی سەرسوڕمانێکی گەورە نەبوو کە، کاتێک ئێراق لە ساڵی 1980ـدا هێرشی کردە سەر ئێران، کە هەرچەندە لەوکاتەدا ئێران لەدوای لادانی ڕژێمی شا لە ساڵی 1978-1979ـدا ببوویە کۆمارێکی ئیسلامی، بەڵام سەرەنجام کوردەکان لایەنگریی ئێرانیان کرد. کوردەکان باجێکی قوڕسی بڕیارەکەیانیان دا؛ لەلایەن ڕژێمی سەدام حسێنەوە بە ناپاک لە قەڵەم دران و لە کۆتاییی جەنگەکەدا ڕووبەڕووی هەڵمەتێکی (ئەنفال)ـی تەواو دڕندانە بوونەوە کە تێیدا هەزاران هاووڵاتیی مەدەنیی کورد شەهید کران، ئەوەیش کاتێک حکومەتی ئێراق ئەو ناوچانەی کۆنترۆڵ کردەوە کە لەژێر دەسەڵاتی ئێران و کوردەکاندا بوون.\nئاستەنگیی هاوشێوە دووچاری کوردەکان بوویەوە، کاتێک دوای داگیرکردنی کوێت لەلایەن ئێراقەوە و تێکشکاندنی لە سەرەتای ساڵی 1991ـدا لەلایەن هاوپەیمانیی نێودەوڵەتییەوە، هاوشانی دانیشتووانی شیعەی باشووری ئێراق سەر لەنوێ ڕاپەڕینیان بەرپا کردەوە. ڕاپەڕینەکە زوو سەرکوت کرا و، کاتێک ڕۆژئاوا سەیری کرد، ملیۆنان کورد لە ماڵەکانیان دوورخرابوونەوە. بەشێک لە هاووڵاتییانی کورد بۆ پارێزراوی ڕوویان لە ئەوروپا و وڵاتانی دیکە کرد. سەرەنجام، چەرمەسەریی کوردەکان کۆمەڵگەی نێودەوڵەتی ناچار بە هاتنەدەنگ کرد. خۆشبەختانە، ویلایەتە یەکگرتووەکانی ئەمریکا و بەریتانیا هێڵی دژەفڕینیان لە باکوور چەسپاند کە بەشێوەیەکی کاریگەر ڕێگای بە کوردەکان دا لەژێر پارێزگاریی ڕۆژئاوا کیانێکی نیمچە دەوڵەتی سەربەخۆ دابمەزرێنن. لەکاتێکدا ڕژێمی سەدام ڕووبەڕووی سزای نێودەوڵەتیی قوڕس دەبوویەوە تا ئەو کاتەی لەڕێی هێرشەکەی ساڵی 2003ـدا بە ناچاری لەسەر حوکم لادرا، کوردەکان بەردەوام بوون لە گەشەپێدانی دامودەزگاکانی حکومەتی خۆیان.\nدوای جەنگەکە، هەرێمی کوردستان بەشێوەیەکی ڕەسمی لە دەستووری نوێی ئێراقدا دانی پێدا نرا و، حکومەتێکی هەرێمی کوردستان بە سەرکردایەتیی مەسعود بارزانی، کوڕی مەلا مستەفا بارزانی دامەزرێنرا. لەگەڵ ئەوەشدا، وێڕای لەناوبرانی بەزۆری سەرجەم پاشماوەکانی ڕژێمی سەدام لەڕێی مەرسومێکی "پاککردنەوە لە بەعس"ـی ئەمریکا، بەڵام پەیوەندیی نێوان کوردەکان و سەرجەم حکومەتانی قۆناغی دوای هێرشی ساڵی 2003، کە لەلایەن پارتە سیاسییەکانی شیعەوە پێکهێنراوە، بەردەوام پڕ لە هەوراز و نشێو بووە. هەرچەندە خۆ جەنگی ڕاستەوخۆ بەدوور گیراوە، لێ ناکۆکی لەمەڕ بەشکردنی داهاتەکانی نەوت بەردەوام زیانی بە پەیوەندییەکان گەیاندووە.\n"دەنگدان بۆ سەربەخۆیی"\nسەرکردایەتیی کورد، کە بۆ ماوەی زیاتر لە 70 ساڵ لەلایەن بارزانییەکانەوە (نێچیرڤان بارزانیی برازای مەسعود بارزانی و سەرۆکی ئێستا) ڕابەرایەتیی کراوە، بەردەوام لە هەوڵی سەربەخۆییدا بووە. لە ساڵی 2017ـدا، سەرۆک "مەسعود بارزانی" جاڕی ڕێفراندۆمێکی سەربەخۆیی دا و، لە مانگی سێپتەمبەری هەمان ساڵدا ڕێفراندۆمێک ئەنجام درا، نزیکەی 93%ـی هاووڵاتییان دەنگیان بە سەربەخۆیی دا. حکومەتی ئێراق یاساییبوونی ڕیفراندۆمەکەی ڕەت کردەوە و، هەرزوو گرژییەکان سەریان کێشا بۆ ڕووبەڕووبوونەوەی سەربازی لە شاری کەرکووک، کە تێیدا هێزەکانی حکومەت دەسەڵاتیان چەسپاندەوە و ئەو ناوچانەی کۆنترۆڵ کردەوە کە لە ساڵانی پێشتردا و لە شەڕی دژی داعشدا لەلایەن پێشمەرگەی کوردەوە کۆنترۆڵ کرابوون. بەشێوەیەکی بنچینەییش، ناوچەکان بریتی بوون لە کێڵگە نەوتییەکانی کەرکووک.\nکوردەکان زوو بۆیان دەرکەوت کە تورکیا و ئێران سوور بوون لەسەر ڕێگەگرتن لە سەربەخۆیی کورد بە هەر نرخێک بێت و، تەنانەت ویلایەتە یەکگرتووەکانی ئەمریکاش، کە سەرکردایەتیی کورد وەک هاوپەیمانێک لێی دەڕوانی، دەستتێوەردانی نەکرد کاتێک ئێراق خەونی سەربەخۆیی کوردەکانی هەڵگوشی. لەمڕۆدا، سەدەیەک دوای ئەوەی بۆ یەکەمجار هزری دەوڵەتێکی کوردی سەری هەڵداوە، سەربەخۆیی کورد وەک هەمیشە کارێکی پڕ زەحمەت و سەختییە.


كورد لە ماوەی دروستكردنی خانوی تەجاوزدا ریكۆرد دەشكێنێت\nچالاکیەکانی ڕیکخراو 2017-02-27 341 جار بینراوە کۆمێنت\nرۆژی یەكشەممە (26-2-2017) حەوتەم بەرنامەی (ئەنجومەنی پارێزگای سلێمانی و هاووڵاتیان) پێشكەشكرا، بە میوانداری بەڕێز (محەمەد رەسوڵ) سەرۆكی لیژنەی خزمەتگوزرای شارەوانی و هاتوچۆ و گواستنەوە و گەیاندن لە ئەنجومەنی پارێزگای سلێمانی.\nمحەمەد رەسوڵ سەرەتا ئاماژەی بە سەرهەڵدانی قەیرانی ئاو لە سلێمانی كرد و رایگەیاند: حكومەتمان ئاگادار كردۆتەوە و پێمان وتوە كە كێشەی ئاو دروست دەبێت، دەبێتە كێشەی سەرەكی و فریای سلیمانی بكەون.\nوتیشی: مانگی 5ی ساڵی 2016، راپۆرتێكی دوورودرێژمان لەسەر هەموو گرفتەكان ئاو لە سلێمانی و دەوروبەری ئامادە كردووە و ریزبەندیمان بۆ كردووە، بەڵام بە داخەوە حكومەت وەڵامی نەداینەوە.\nمحەمەد رەسوڵ ئاماژەی بەوەشدا كە ئەوەندە كێشە زۆرە لە سلێمانی نازانن فریای كامەیان بكەون و لەكوێوە دەست پێبكەن.\nسەرۆكی لیژنەی خزمەتگوزرای شارەوانی و هاتوچۆ و گواستنەوە و گەیاندن لە ئەنجومەنی پارێزگای سلێمانی لەبەرنامەكەدا ئامارێكی لەبارەی گرفت سەرەكییەكانی سلێمانی و سكاڵای هاووڵاتیان خستەڕوو وتی: لەسەدا 85ی گرفتەكانی خەڵك پەیوەندی بە كێشەی زەویوزار و قەرەبوو و زیادەڕەوییەوە هەیە، هەروەها كێشەی ئاو بە پلەی دووەم دێت و پاش ئەویش كێشەی كارەبا و سوتانی محەویلەكانە.\nلەبارەی زیادەڕەویشەوە محەمەد رسوڵ، ئاماژەی بە مەترسی و لێكەوتەكانی زیادەڕەوی لە سلێمانی كرد و نمونەی كەسێك باس دەكات كە بە ماوەی كەمتر لە 18 كاتژمێر خانوویەكی زیادەڕەوی دروست كردووە وتی: گرفتی زیادەڕەوی لە دەرەوەی سلێمانی و گوندەكانی دەوروبەری زۆرن و لە ماوەكانی رابردوودا بارودۆخەكە زۆر خراپ بووە، بەڵام ماوەی مانگێكە هەست دەكەین كەمبۆتەوە.\nئاماژە بەوەشدا كە چەند هۆكارێك بوونەتە رێگر لەبەردەم چارەسەر بوونی زیادەڕەوی و پێیوابوو "ئەگەر دادگایەكی تایبەت بە زیادەڕەوی هەبوایە و هێزێكی بەهێزی هەبوایە و هاووڵاتیان لەكاتی بوونی زیادەڕەویدا پەیوەندییان پێوە بكردایە باشتر دەبوو، هەروەها گرفتمان لە هێزەكاندا هەیە".\nئەوەشیخستەڕوو كە "رۆتین یەكێكی ترە لە گرفتەكان، چونكە تا رێوشوێنە ئیدارییەكان تەواو دەبێت، ئەو كەسەی زیادەڕەوییەكە دەكات كارەكانی خۆی تەواو دەكات و خانووەكەش دروست دەكات".\nهەروەها نمونەیەك باس دەكات بۆ خێرایی بەڕێوەچوونی كارەكانی زیادەڕەوی لە سنوری پارێزگای سلێمانی و وتی: لەگەڵ سەرۆكی شارەوانی كۆبووینەوە و پێی وتین، كاتژمێر 2ی نیوەڕۆی رۆژێك، خانوویەكی زیادەڕەومان بە تەواوی رووخاند و لەگەڵ زەوی تەختمان كرد، بۆ رۆژی دواتر پەیوەندیان پێوەكردین و وتیان خانوو لەو شوێنە دروست كراوە، كاتژمێر 8ی بەیانی رۆژی دواتر چوین، دەبینن شوێنە كراوە بە خانوو دەرگاو پەنجەرە و هەموو شتێكی تێدایە و ئاگر داگیرساوە و خێزانیشی تێدایە و نان دەخۆن.


پەرلەمان داوای هەڵوەشاندنەوەی سزای نەبەستنی پێوەری ئاو دەكات – سنور میدیا\nپەرلەمان داوای هەڵوەشاندنەوەی سزای نەبەستنی پێوەری ئاو دەكات\nپەرلەمانی كوردستان بەنوسراوی رەسمی داوای هەڵوەشانەوەی سزای نەبەستنی پێوەری ئاوی ئاراستەی ئەنجوومەنی وەزیران کرد.\nعومەر گوڵپی ئەندامی لیژنەی دارایی لە پەرلەمانی کوردستان رایگەیاند” سەرۆکایەتی پەرلەمان بە نووسراوی (٤ /٣ /٢٨٦٧) لە ١٤ی ٩ی ٢٠٢١، داوای هەڵوەشانەوەی سزای نەبەستنی پێوەری ئاوی ئاراستەی ئەنجوومەنی وەزیران کرد.\nوتیشی: ئیتر ئەوە ئەرکی حکومەتە کارکردن بە ڕێنمایی وەزارەتی شارەوانی ڕابگڕێت و کار بە یاسای ژمارە (٤)ی ساڵی (٢٠٢١) بکات، کە بریتییە لە یاسای پاراستنی پڕۆژەو تۆڕەکانی ئاوو ئاوەڕۆ لە هەرێمی کوردستان.\nئەو پەرلەمانتارە ئاماژەی بۆئەوەشكرد، ئەو یاسایە بەهیچ جۆرێک ڕێگە بە سزایەکی لەمجۆرە نادات و هەموو جۆرە سەرپێچیەک و سزاکەی تیا دەستنیشانکراوەو ڕێگەمان نەدا پێوەری ئاو ببێتە ماددەیەکی یاساکە.\nراشیگەیاند”هاووڵاتی دەبێت وشیاربێت و داوای مافەکانی بکات، ئەگەر لە فەرمانگەیەک داوای پارەیەکی لێكرا دەبێت داوای ڕوونکردنەوە بکاتو هەموو ڕێوشوێنەکانی تری لا ڕوون بێت، ئەرک و مافەکانی بزانێت ئەگەرنا دەبێت هەمیشە سەرانە بدات”.\nئەو ئەندامەی لیژنەی دارایی باسی لەوەشكرد، لەگەڵ ژمارەیەک پەرلەمانتاری دڵسۆز سەرقاڵی بانگهێشتی حکومەتن بۆ لێپرسینەوەی لەسەر ئەم سزا نایاساییە.\nوتیشی، حکومەت پێویستە بە یاسا کار بکات كە ئەرک و مافی هاووڵاتی و حکومەتیش لە یاساکان دەستنیشان کراوە، نابێت هاووڵاتی بێ دەسەڵات بکاتە بارمتەی باج و خەراجی خۆی.


ئاگه‌داری بۆ گه‌ڕاندنه‌وه‌ی فۆڕمه‌كانی وه‌رگرتن له زانكۆی بیان\nپێنج شه‌ممه 26-10-2017 زانكۆی به‌یان، هه‌ولێر. دوای بڵاوكردنه‌وه‌ی ناوی قوتابی/ خوێندكارانی ده‌رچووی پۆلی دوازده له‌لایه‌ن زانكۆلاین و وه‌رگرتنی راسته‌وخۆ له زانكۆ حكومییه‌كان، به‌شی وه‌رگرتن و تۆمار له زانكۆی به‌یان ئاگه‌داری ئه‌و قوتابی / خوێندكاره به‌رێزانه ده‌كاته‌وه كه له ماوه‌ی رابردوو به مه‌به‌ستی خوێندن له زانكۆی به‌یان فۆرمی وه‌رگرتنیان پێدراوه و تا ئیستا نه‌یان گه‌ڕاندۆته‌وه، تكایه به‌زووترین كات سه‌ردانی زانكۆی به‌یان ( تۆمار و وه‌رگرتن ) بكه‌ن به‌مه‌به‌ستی ته‌واو كردنی مامه‌ڵه‌كانیان.\nبه‌شی وه‌رگرتن و تۆمار ئه‌وه‌شی دوپاتكرده‌وه له‌به‌رئه‌وه‌ی به‌فه‌رمانی وه‌زاره‌تی خوێندنی باڵا و توێژینه‌وه‌ی زانستی حكومه‌تی هه‌رێمی كوردستان، ژماره‌ی كورسییه‌كانی هه‌ر به‌شێك له زانكۆ سنوورداره، چاكتره قوتابی/خوێندكاران به‌زووترین كات فۆڕمه‌كان بگه‌ڕێننه‌وه و مامه‌ڵه‌كانیان ته‌واو بكه‌ن، به پێچه‌وانه‌وه شانسی وه‌رگرتنیان نابێ له زانكۆی به‌یان بۆ ساڵی خوێندنی 2017- 2018 .


لە تورکیا لە ماوەی ٢٤ کاتژمێری رابردوودا ھەزار و ٨٩٤ حاڵەتی نوێی تووشبوون بە کۆرۆنا تۆمارکراوە و ٧٤ کەسیش گیانیان لەدەستداوە.\nBurcu Çalık Göçümlü | 20.10.2020\nبەپێی ئەو داتایانەی کە لە ماڵپەری فەرمی وەزارەتی تەندروستی تورکیا لەبارەی ئامارەکانی ڤایرۆسی کۆرۆنای نوێ لە سەرتاسەری وڵات بڵاوکراوەتەوە، لە تورکیا لە ماوەی ٢٤ کاتژمێری رابردوودا ١١٦ ھەزار و ٥٦٥ پشکنینی ڤایرۆسی کۆرۆنای نوێ ئەنجمدراوە، دەرەنجام ھەزار و ٨٩٤ حاڵەتی نوێی تووشبوون تۆمارکراوە و ٧٤ کەسیش گیانیان لەدەستداوە.\nئاماژه به‌وه‌شكراوه، لە ماوەی ٢٤ کاتژمێری رابردوودا بە چاکبوونەوەی ھەزار و ٥١٢ کەسی دیکە، ژمارەی ئەوانەی کە لە ڤایرۆسی کۆرۆنا چاکبوونەتەوە گەیشتووه‌تە ٣٠٦ ھەزار و ٩٣٩ کەس.\nتا ئێستا ١٢ ملیۆن و ٦٤١ هەزار و ١٢٦ پشکنینی کۆرۆنا لە تورکیا ئەنجامدراوە، ژمارەی حاڵەتەکانی توشبوون گەیشتووەتە ٣٥١ هەزار و ٤١٣ کەس و نۆ هەزار و ٤٤٥ توشبووی ڤایرۆسەکەش گیانیان لەدەستداوە. هه‌روه‌ها ژماره‌ی ئه‌و نه‌خۆشانه‌ی كه باری ته‌ندروستییان ناجێگیره هه‌زار و ٥٤٥ نه‌خۆشن و ژماره‌ی كه‌یسه چالاكه‌كان ٣٥ هه‌زار و ٢٩یه.\nبەگوێرەی ئامارە هەفتانەکان لەم هەفتەیەدا رێژەی هەوکردنی سییەکان سەدا ٥،٦، رێژەی ئەو نەخۆشانەی لە جێگادا کەوتوون سەدا ٤٨،١، رێژەی ئەو نەخۆشانەی لە بەشی چاودێری چڕن سەدا ٦٥،٢ بووە.\nلای خۆیەوە وەزیری تەندروستیی تورکیا، فەخرەددین کۆجا لەباره‌ی دوایین ئاماره‌كانی كۆرۆنا له تویتەر نووسیوویه‌تی: "لە چوارچێوەی ئەو پشکنینانەی کە ئەمڕۆ ئەنجامدراون، ھەزار و ٨٩٤ نەخۆش تۆمارکراون. ژماره‌ی ئه‌و نه‌خۆشانه‌ی باری ته‌ندروستییان ناجێگیره هه‌زار و ٥٤٥ نه‌خۆشن. ئه‌و كۆششه‌ی كه كارمه‌ندانی ته‌ندروستییمان ده‌یكه‌ن بۆ باشكردنی دۆخی نه‌خۆشه‌كان، با ئێمه‌ش به پابه‌ندبوون به رێنماییه‌كان ئه‌و كۆششه بكه‌ین".


ۆرکشۆپی ئیلایزا - veterinary\nposted Feb 6, 2019, 12:20 PM by Azad Saeed [ updated Feb 6, 2019, 12:25 PM ]\nلقى مایکرۆبایۆلۆجى کۆلیژى پزیشکى ڤێترنەرى, هەڵستا بە ئەنجامدانى ۆرکشۆپێکى زانستى بۆ پشکنینى زانستى ئیلایزا, کە تیایدا ٢٥ مامۆستا بەژداربوون لە مامۆستایانى کۆلیژى پزیشکى ڤێترنەرى و مامۆستاى کۆلیژەکانى تر, ۆرکشۆپەکە دوو ڕۆژى خایاند لە ٥-٢-٢٠٠١٩ و ٦-٢-٢٠١٩, بەرنامەى ۆرکشۆپەکە پێک هاتبوو لە:\nڕۆژی یەکەم (٥-٢-٢٠١٩):\n٩:٣٠-١٠ تۆمارکردنى ناو بەژداربووان\nپاشان بە ووتارى بەڕێز پ. ی د. فەرەیدوون عبدالستار ڕاگری کۆلیژى پزیشکى ڤێترنەرى دەستى پێکرد, کە تیایدا بەڕێزیان باسى لە گرنگى ئەم کارە زانستیانە کرد بۆ زیاتر ئاشنابوونى مامۆستایان بە تەکنیکى ئیلایزا وەک پشکنینێکى زانستى لە دەست نیشانکردنى نەخۆشى جۆراوجۆرو توێژینەوەى زانستى, لە پاشان بەرنامەى ۆرکشۆپەکە دەستى پێکرد لەڕێ ى سازدانى ٣ سیمینار لەلایەن ئەم بەڕێزانەى لاى خوارەوە:\n١ د. ڕێبەر نەوزاد B-cell response and antibody production\n٢ د. هەوراز فەرهاد Introduction to ELISA\n٣ د. سهى على Types of ELISA\nڕۆژی دووەم (٦-٢-٢٠١٩):\nتەرخانکرابوو بۆ پڕاکتیزەکردنى تەکنیکى ئیلایزا, کە سەرەتا لەلایەن د. دانا عومەر سەرەتایەک پێشکەشکرا لەسەر پلەیتى ئیلایزا و جیهازى ئیلایزا, پاشانیش بەژداربووان دابەشى چەند گروپێک کران لە سەنتەرى توێژینەوەى کۆلیژ, بۆ ئەوەى بەعەمەلى هەر گرووپێک بە تەکنیکى ئیلایزا پشکنین بۆ نەخۆشییەکى دەواجن بکەن لەڕێگەى وەرگرتنى خوێنەوە.\nلە کۆتاییدا ڕاپۆرتى هەر گرووپێک گفتوگۆى لەسەر کرا لەگەڵ ئاشناکردنى بەژداربووان بەچۆنیەتى خوێندنەوەى ڕاپۆرتى ئیلایزا. لە کۆتایی ئەم ۆرکشۆپە بڕوانامەى بەژداریکردن دەبەخشرێتە بەژداربووان.\nشیاوى ئاماژە بۆکردنە ئەم ۆرکشۆپە لەلایەن بەڕێز د. سادات عبداللە سەرۆکى لقى مایکرۆبایۆلۆجى ڕێکخرابوو.


دوو چالاکوانی کورد لە ئێران دەستگیر دەکرێن و بێسەروشوێنن\nڕێکخراوی هەنگاو بۆ مافەکانی مرۆڤ ڕادەگەیەنێت، پاش تێپەڕبوونی یەک هەفتە لە دەستگیرکردنی کەژاڵ نەسری چالاکوانی سڤیل لە شاری سنە هێشتا بێسەروشوێنە و کەسوکارەکەی هیچ زانیارییەکیان لەسەر شوێنی ڕاگرتنی نییە .\nئەو ڕێکخراوەی پشت بە زانیارییەکان لە ناو ئێرانەوە دەبەستێت لە زاری سەرچاوەیەکی نزیک لە بابەتەکەوە ڕایگەیاندووە باوکی کەژاڵ نەسری تەمەن 26 ساڵانی خەڵکی تەنگیسەر "لە ماوەی حەفتەی ڕابردوودا چەندین جار سەردانی ئیدارەی ئیتڵاعاتی سنەی کردووە و هەتا ئێستا نەیتوانیوە چاوی بە کچەکەی بکەوێت و هیچ پەیوەندییەکی تەلەفۆنیشیان لەگەڵیدا نەبووە."\nکۆمەڵەی مافی مرۆڤی کوردستانیش باسی لە دەستگیرکردنی کەژاڵ نەسری کردوو و دەڵێت لە 21 ی مانگی دوازدە دەستگیر کراوە و هەروەها دەشڵێت هاووڵاتییەکی ژینگەپارێزی دیکە بە ناوی فەرهەنگ عیووەی تەمەن 30 ساڵ کە هەر خەڵکی گوندی تەنگیسەرە دەستگیر کراوەو بۆ شوێنێکی نادیار ڕاگوێزراون. کۆمەڵەکە دەڵێت بە پێی ئەو هەواڵەی پێیان گەیشتووە " دەستبەسەرکردنی ئەو دوو هاووڵاتییە بەبێ نواندنی حوکمی قەزایی" ئەنجام دراوە.\nهەنگاو دەڵێت " بەهاری ئەمساڵ کەژاڵ نەسری بانگ کرابوو بۆ ئیدارەی ئیتلاعاتی سنە و بۆ ماوەی چەند کاتژمێرێک لێپێچینەوەی لەگەڵدا کرابوو."


20/9/2021 - 22:52\nوه‌زیری ئه‌وقاف و كاروباری ئاینی هه‌رێمی كوردستان په‌یامێكی پیرۆزبایی ئاراسته‌ی یەکێتی زانایانی ئاینی ئیسلامی کوردستان ده‌كات به بۆنه‌ی ساڵیادی دامه‌زراندنییه‌وه.\nسبه‌ی سێشه‌م 51 ساڵ تێپه‌ڕ ده‌بێت به‌سه‌ر دامه‌زراندنی یەکێتی زانایانی ئاینی ئیسلامی کوردستان.\nپشتیوان سادق وه‌زیری ئه‌وقاف و كاروباری ئاینی له په‌یامه پیرۆزباییه‌كه‌دا ده‌ڵێت: یەکێتی زانایانی ئاینی ئیسلامی کوردستان لەسەر فەرمانی ڕابەری شۆرشی مەزنی کوردستان مەلا مستەفای بارزانی لە ساڵی 1970 دروست بوو.\nده‌قی به‌یاننامه پیرۆزباییه‌كه‌ی وه‌زیری ئه‌وقاف و كاروباری ئاینی هه‌رێمی كوردستان:-\nبەڕێزان سەرۆک و جێگر و ئەندامانی سەرکردایەتی و مەکتەبی تەنفیزی یەکێتی زانایانی ئایینی ئیسلامی کوردستان، بە بۆنەی یادی 51 ساڵه‌ی دامەزراندنی یەکێتی زانایانی ئایینی ئیسلامی کوردستان، جوانترین پیرۆزبایی ئاراستەی سەرۆک و جێگر و ئەندامانی سەرکردایەتی یەکێتی زانایانی ئایینی ئیسلامی کوردستان دەکەین، ئەو ڕێکخراوەی لەسەر فەرمانی ڕابەری شۆرشی مەزنی کوردستان مەلا مستەفای بارزانی لە 1970/9/21 دروست بوو.\nلەماوەی ڕابردوودا، وەزارەتی ئەوقاف و کاروباری ئایینی لەگەڵ ئێوەی بەڕێز خاوەنی چەندین چالاکی و پرۆژەی ھاوبەش بووە، جەختیش لە بەھێزترکردنی پەیوەندییەکانی نێوانمان و کارە ھاوبەشەکانمان لەپێناو خزمەتکردنی ئایینی پیرۆزی ئیسلام دەکەینەوە، ھەمیشە ھاوکار و پشتیوانی زانایانی ئازیزی کوردستان و پاڵپشتی کاروچالاکییەکانتان دەبین، ئامانجمان یەکە و پێکەوە لە خزمەتی ئایین و نیشتمانپەروەریدا دەبین. بە ھیوای بەردەوامی و بەخشش و کاری زیاتر بە خزمەت بۆ ھاوڵاتییانی ئازیزی کوردستان.


ئه‌مریكا پێنج ملیۆن دۆلار بۆ پڕۆژه‌ی ئاسایشی فڕۆكه‌خانه‌كانی عیراق ته‌رخان ده‌كات\nفڕۆكه‌خانه‌ی نێوده‌وڵه‌تی به‌غدا\nویلایەتە یەکگرتوەکانی ئەمەریکا پڕۆژەی ئاسایشی فرۆکەخانەکانی عێراقی بە گوژمەی پێنج ملیۆن دۆلار راگه‌یاندو کاربەڕێکەری باڵیۆزخانەی ئەمەریکا له‌به‌غدا ده‌ڵێت، ئەم پرۆگرامە ھاریکارییە سەلامەتی سەرنشینەکان و راکێشانی وەبەرھێنەرە بیانییەکان و فراوانکردنی پەیوەندییە بازرگانییە جیھانییەکانی عێراق ده‌سته‌به‌ر ده‌كات و ھانی گەشەپێدانی ئابوری دەدات.\nئاوێنه: باڵیۆزخانه‌ی ئه‌مریكا له‌به‌غدا له به‌یاننامه‌یه‌كدا رایگه‌یاند، بەرپرسەکانی باڵیۆزخانەی ویلایەتە یەکگرتوەکانی ئەمەریکا لە بەغداد و دەسەڵاتی فڕۆكه‌وانی شارستانی عێراقی خۆشحاڵن بە راگەیاندنی پرۆژەی ئاسایشی فرۆکەخانەکانی عێراق بە گوژمەی پێنچ ملیۆن دۆلار.\nوتیشی"ئەم دەستپێشخەرییە داراییەی حکومەتی ویلایەتە یەکگرتوەکانی ئەمەریکا راھێنان و کەره‌ستە دابین دەکات بە ھەماھەنگی نزیک و ھاوبەش لەگەڵ شارەزایانی دەسەڵاتی فڕۆكه‌وانی شارستانی عێراقی."\nکاربەڕێکەری باڵیۆزخانەی ویلایەتە یەکگرتوەکانی ئەمەریکا, جۆی ھود, لە بۆنەی راگەیاندنی پرۆگرامەکەدا وتی"فرۆکەخانەکان دەرگاکانی جیھانن. ئەم پرۆگرامە ھاریکارییە تەنھا سەلامەتی سەرنشینەکان بۆ خەڵکی عێراق بەھێز ناکات بەڵکو پاڵپشتی تواناکانی عێراقیش دەکات بۆ راکێشانی وەبەرھێنەرە بیانیەکان و فراوانکردنی پەیوەندییە بازرگانییە جیھانییەکان و ھەروەھا ھانی گەشەپێدانی ئابوری دەدات."\nبه‌یاننامه‌كه هێمای بۆ ئه‌وه كرد كه به‌رپرسانی دەسەڵاتی فڕۆكه‌وانی شارستانی عێراقی و فڕۆکەخانەی نێودەوڵەتی بەغدادو فڕۆکەخانەی نێودەوڵەتی بەسراو فڕۆکەخانەی نێودەوڵەتی ھەولێر کۆبونەتەوە بۆ گفتوگۆکردن دەربارەی چۆنیەتی جێبەجێکردنی پرۆگرامەکەو بەردەوام بون لەسەر بەھێزکردنی ئاسایش لە فرۆکەخانەکانی عێراق بۆ گەیشتن بە ستانداردە نێودەوڵەتییەکان.\nئه‌وه‌شی خسته‌ڕو كه راگەیاندنی پرۆگرامەکە ئاماژەیەکە بۆ فراوانبونی رۆڵی عێراق لە کۆمەڵگەی فڕۆکەوانی جیھانی و جەخت لە پابەندبونی ویلایەتە یەکگرتوەکانی ئەمریکا دەکاتەوە بۆ ھاوکاریکردنی بنیاتنانی ئابورییەکی گەشەسەندوی فرەچەشن ھەروەکو ئاماژەی پێدراوە لە رێكکەوتنامەی چوارچێوەی ستراتیجی نێوان ویلایەتە یەکگرتوەکانی ئەمریکاو عێراق.


ترس له نێوان سێ فه‌زای عه‌قڵی جیاوازدا – Denegkan\nترس له نێوان سێ فه‌زای عه‌قڵی جیاوازدا\nترس له بنه‌ڕه‌تدا پێدراوێكی سروشتیه وه‌كو قۆناغی یه‌كه‌مدا . چونكه خه‌سڵه‌تێكه له‌ناو كۆنه‌ستی مرۆڤدا ئاماده‌یی هه‌یه به‌ڵام ناچێته چوارچێوه‌ی غه‌ریزه‌وه به‌ڵكو وه‌كو كاردانه‌وه‌یه‌ك هه‌ژموونی خۆی به‌سه‌ر غه‌ریزه مرۆییه‌كاندا ده‌چه‌سپێنێت. گه‌ر منداڵێك به نموونه وه‌ربگرین ده‌بینین غه‌ریزه‌كه‌ی ده‌یبزوێنێت بۆ دیارده‌یه‌ك بۆ نموونه ده‌ستی خۆی ده‌دات له شتێكی گه‌رم به‌ڵام كه ئازاری پێده‌گات ده‌ستی خۆی ده‌كشێنێته‌وه بۆجاری دووه‌م كه ده‌یه‌وێت كاره‌كه ئه‌نجام بدات ترس ده‌یبزوێنێت و له كاره‌كه‌ی پاشگه‌ز ده‌بێته‌وه، ئه‌وه بۆ منداڵێك كه گه‌یشتبێته قۆناغی فامكردن.\nواته ترس له قۆناغی یه‌كه‌مدا: خه‌سڵه‌تێكی سروشتیه ده‌چێته چوارچێوه‌ی بونیاد و پێكهاته‌ی خوده‌وه. به‌ڵام ئه‌م خه‌سڵه‌ته خه‌سڵه‌تێكی نێگه‌تیڤه ده‌توانین بڵێین خه‌سڵه‌تێكه له سه‌ره‌تای به‌رهه‌مهێنانی مرۆڤه‌كه‌وه ده‌كه‌وێته ململانێیه‌كی دژ بوونیاده‌كه‌شی به شێوازێكی راهیندراو له‌گه‌ڵ گه‌شه‌ی به‌رده‌وامی مرۆڤه‌كه‌دا ترسیش له‌گه‌ڵیدا گه‌وره ده‌بێت ، به‌ڵام شێواز و فۆڕمی جیاواز به‌خۆوه ده‌گرێت. له‌م قۆناغه‌ی منداڵیدا ترس له‌نێوان دوو كۆنێسته‌وه یاری ده‌كات یه‌كه‌میان له‌ناو خودی زهنیه‌تی مرۆڤه‌كه خۆیه‌تی دووه‌میشیان ده‌چێته ناو ده‌قێك چ نووسراو بێت یاخود گووتراو ، به‌ڵام به‌ڕێژه‌یه‌كی زۆر زیاتر گووتراوه‌كان كاریگه‌ریان ده‌بێت كه منداڵه‌كه له‌ئه‌نجامی زۆر ووتنه‌وه‌یدا ده‌قی پێوه‌ده‌گرێت كه ئه‌م گوتراوانه‌ش ڕتووش و ناوه‌ڕۆكی ئه‌فسانه‌كانه. وه‌ك شه‌یتان، جنۆكه، دێو، كابوس، شه‌وله‌بان. جا به‌پێی بوونی ئه‌فسانه‌كان گۆڕانی به‌سه‌ردادێت وه له شوێنێكه‌وه بۆ شوێنێكی ترجیاوازی هه‌یه ، ترس له‌م قۆناغه‌دا ترسێكی ئایدۆلۆژی سیاسی تۆكمه یاخود ده‌قێك نیه زیاتر گووتراوه سه‌ر پێیه‌كانن له‌م قۆناغه‌دا ترس له ناو دوو فه‌زای جیاوازدا یاری ده‌كات شه‌راكه‌تێك هه‌یه له‌نێوان سروشت و مرۆڤدا واتا پێدراوی سروشتی و مرۆیین به‌ر له‌دروستبوونی ئاینه‌كان ئه‌م ئه‌فسانانه ئاماده‌ییان هه‌بووه به‌ڵام هه‌یمه‌نه‌ی پێدراوی سروشتی ته‌واو باڵی به‌سه‌ر پێدراوه مرۆییه‌كان داكێشاوه.\nقۆناغی دووه‌میان: ترس له‌وێدا وه‌زیفه‌یه‌كی تر وه‌رده‌گرێت ده‌كه‌وێته قۆناغێكی باڵاتر و تازه‌تر به‌ڵام له‌ژێر كارگه‌ری سروشتدا ئه‌م جاره‌یان یاری كردنێكی تازه‌تر بوونیاد ده‌نرێت له كۆخه‌یاڵی مرۆڤدا به پشت به‌ستن به كۆمه‌ڵێك پێدراو له جیهان و سروشت و كات و شوێن راده‌هێندرێت و له‌ناو كۆخه‌یاڵی مرۆڤ دونیا وێنا ده‌كرێت و پۆل به‌ندی ده‌كرێت. به‌ڵام له بنه‌ڕه‌تدا له ژێر كاریگه‌ریه‌كی زۆری ترسدا په‌له ده‌كات له‌وه‌ی كه كێ له پشت دروست كردنی دونیا و مرۆڤ و ژیان و مردن دایه. ته‌قسیم به‌ندیه‌كه‌ش به كۆمه‌ڵێك سه‌پێندراو له ژێر كاریگه‌ری ترسدا له كۆنه‌ستی مرۆڤه‌كه‌دا بوونیاد ده‌نرێت به كۆمه‌ڵێك زاراوه‌ی وه‌ك دونیایی ئه‌زه‌لی، هه‌میشه‌یی، میتافیزیكی و …هتد هه‌ر كۆمه‌ڵگایه‌ك به‌پێی قۆناغه‌كانن به پێدراوی ناوچه‌یی له هه‌وڵی داتاشینی كۆمه‌ڵێك ئه‌فسانه به‌رده‌وام بووه. هه‌موو ئه‌و زاراوانه له جه‌وهه‌ری مرۆڤدا چرۆی كردووه. چونكه له‌وكاته‌دا مرۆڤ خاڵیه له زانست بۆشاییه‌كی زۆر له‌ناو كۆنه‌ستدا ئاماده‌یی ده‌بێت كه پێویست به پڕكردنه‌وه‌یه‌تی یاخود ده‌بێت به زانست و گه‌ڕان به دوای شته نه‌زانراوه‌كاندا بگه‌ڕێین یا ئه‌وه‌تا به كه‌ماڵی سه‌ڵته‌نه‌ت لێی پاڵ ده‌كه‌وێت و خۆی به‌وه رازی ده‌كات كه ئه‌وه‌ی ئه‌و ده‌یزانێت دوا شته‌یه كه نه‌زانراوه له‌دوای ئه‌وه‌وه زیاتر شتێكی تر نیه كه زانرابێت ئه‌مه‌ش راسته‌وخۆ گرێدراوی بیركردنه‌وه. چونكه سێ جۆر بیر هه‌یه. یه‌كه‌میان ئه‌وه‌ی بیری لێكراوه‌ته‌وه. دووه‌میان ئه‌وه‌ی بیری لێده‌كرێته‌وه، سێیه‌میان ئه‌وه‌ی بیری لێنه‌كراوه‌ته‌وه.\nواته مرۆڤ له ئه‌نجامی ئه‌م بۆشاییه‌ی كه هه‌یه‌تی زۆر به‌په‌له ده‌كه‌وێته هه‌وڵی خۆ ده‌رباز بوون و سه‌رسام بوونی به بونیادنانی دونیایی ئه‌زه‌لی. له ئه‌نجامی كۆخه‌یاڵی دا دیارده‌كان به گه‌وره‌یی و نه‌مری وێنا ده‌كات. واته مرۆڤ خۆی خاوه‌نی دابه‌شكردنی ده‌سه‌ڵاته له نێوان خۆیی و سروشت له كاتی دابه‌ش كردنیشدا خۆی ده‌چێته پله‌ی عیباده‌ت و سروشیش ده‌ئافرێنێت.\nواته مرۆڤ له‌وێدا سنورێك بۆ ژیان ده‌كێشێت و وێنای ده‌كات ناشێه‌وێت و خۆی خاوه‌ن و به‌ڕێوه‌به‌ری پرۆسیسی ژیانه‌كه بێت به‌ڵكو له ئه‌نجامی كۆخه‌یاڵیدا ئه‌و چوار چێوه و سنوره‌ی كه مرۆڤ خۆی بونیادی ناوه ده‌بێته هه‌ره‌می مرۆڤه‌كه و وه‌زیفه‌ی مانا به‌خشین ده‌بێت واته رێگایه‌ك ده‌بێت مه‌عقولیه‌ت یاخود مانا دروست ده‌كرێت له هه‌مان كاتدا وێنا كردنێكدا ده‌رباره‌ی چۆنیه‌تی دروست كردنی مانا. له‌م قۆناغه‌شدا ئه‌فسانه‌كه له‌سه‌ر كۆڵه‌كه‌ی فه‌نتازیا پشت به پێدراوی فه‌نتازیاوه ده‌به‌ستێت كه مرۆڤ له رێگایه‌وه شێوه به جیهان و دیارده‌كان ببه‌خشێت. هه‌ر ئه‌مه‌ش ده‌بێته بنه‌مای په‌یوه‌ندیه كۆمه‌ڵایه‌تیه‌كان. واته جیهان و دیارده‌كان له ناو زهلیه‌تی مرۆڤه‌وه وێنا ده‌كرێت و هه‌ر له‌ناو سنوری كۆمه‌ڵگاش ترس ده‌بێته تاكه شه‌ریعه‌ت و ده‌سه‌ڵات ترس له‌وێدا وه‌زیفه‌ی ده‌گۆڕێت ئه‌گه‌ر له جیهانی پێش درك كردن ترس له هێزی بازو بوبێت وه‌ك په‌لامار دان و كوشتن. واته له‌وێدا ترس له دیارده گه‌لێكی به‌رجه‌سته یان هه‌ست پێكراو دیار و زانراو بوو,\nئه‌وه‌ی له‌سه‌ر زه‌وی رووبه‌ڕوی ده‌بێته‌وه. به‌ڵام ترس له‌م قۆنه‌غه‌دا واته قۆناغی خواكان و قاره‌مانه‌كان، چونكه سێ سه‌رده‌م له دیدی (ڤیكو) هه‌یه له دیدی ڤیكو دا مێژووی مرۆڤایه‌تی پێكدێت له سه‌رده‌می خواكان- سه‌رده‌می قاره‌مانه‌كان- سه‌رده‌می مرۆڤه‌كان، به‌ڵام سه‌رده‌می سێیه‌م له‌كۆی مه‌عقولیه‌ت پێكدێت كه خاسیه‌تی سه‌رده‌می سێیه‌مه.\nبه‌پێی چه‌مك و لۆژیكی ئه‌رستۆیی سه‌رده‌می خواكان سه‌رده‌مێك بووه تییادا مۆڤ جیهانی، به‌پێی خواكان له زهنیه‌تی خۆیدا وێنا كردووه، سه‌رده‌می قاره‌مانه‌كانیش به‌هه‌مان شێوه… هتد واتا خودا مرۆڤی دروست نه‌كردووه به‌ڵكو ئه‌وه مرۆڤه له ئه‌نجامی كۆخه‌یاڵیدا ده‌كه‌وێته داتاشینی دیارده‌یه‌كی نادیار واته ناگیراو روونتر بڵێین ئه‌و دیاردانه‌ی كه له‌ده‌ره‌وه‌ی عه‌قل ئاماده‌گیان هه‌یه واته زه‌ینی به‌رجه‌سته نینه گه‌ر پرسیارێك بكه‌ین كه ئایا بۆچی خودا له‌وێنه‌ی هه‌ر مرۆڤێكدا به‌شێوه‌یه له شێوه‌كان وێنا ده‌كرێت؟ نموونه‌یه‌ك ده‌هێنینه‌وه گه‌ر دارتاشێك به‌ر له‌وه‌ی كورسیه‌ك دروست بكات له خه‌یاڵیدا وێنایی ده‌كات و دوایی دروستی ده‌كات و سه‌ركه‌وتووش ده‌بێت بۆ؟\nچونكه دارتاشه‌كه كورسیه‌كه بۆ مرۆڤ دروست ده‌كات مرۆڤیشی بینیوه و شتێكی به‌رجه‌سته‌یه و ئاماده‌یه له‌سه‌ر زه‌وی وه ئه‌و كه‌رسته‌ی كورسیه‌كه‌ی پێدروست ده‌كات بینراوه ئه‌میش به‌هه‌مان شێوه به‌رجه‌سته‌یه هه‌ر بۆیه گه‌ر چوار دارتاش خه‌یاڵ بكه‌ین هه‌ر چوار دارتاش یه‌ك شێوه خه‌یاڵ ده‌كه‌ن گه‌ر مه‌به‌ستیان بێت شتێكی له‌مجۆره دروست بكه‌ن. ئه‌م نموونه‌یه‌مان بۆ ئه‌وه هێناوه كه ئه‌و شته‌ی كه نه‌بینراوه له ده‌ره‌وه‌ی عه‌قڵی مرۆڤه كاریگه‌ری یه‌كجار زۆر ده‌كاته سه‌ر مرۆڤه‌كان واته له قۆناغی ئاینی (ترس له جیهانی خه‌یاڵ و فه‌نتازیادایه له غیابی زانست و ته‌كنه‌ڵۆجی له‌وێدا ترس به‌رهه‌مهێنه‌ری خودی مرۆڤه به‌ڵام گواستراوه‌ته‌وه بۆ كائینێكی باڵاتر و هه‌ڵچنراوه بنه‌مایه‌كی بڵند گه‌رایی. (ترانسێندیتاڵ) دواتر ده‌كرێت به بیر و باوه‌ڕێكی ئاینی و هزری به توند و تیژی بونیاد ده‌نێت، به‌وه‌ی كه ده‌بێته مه‌شروعێك له رێگای كۆمه‌ڵێك فه‌ره‌زیاته‌وه مرۆڤه‌كه ده‌كرێته بكه‌رێك واته ده‌خزێندرێته قۆناغی تۆ ده‌بێت ئه‌و بڕیار و راپرسیانه‌ش له ئاسمانه‌وه له رێگای خه‌لیفه‌وه به ئیمانداران راده‌گه‌یه‌نێت ئه‌وه‌یش كاره‌كه ئه‌نجام ده‌دات ده‌چێته دۆزه‌خ واته ( ترس ده‌چێته قۆناغی دوای ته‌واو بوونی دنیا ئه‌و دنیایه‌ی ده‌بێته كه مرۆڤ نه‌یتوانیوه له‌گه‌وهه‌ری زاتی كرداره‌كه بگات. ته‌نها توانیویه‌تی له‌رێگای هه‌سته‌كانیه‌وه كه هه‌سته‌كانیشی یاری به كۆنه‌ویستی مرۆڤه‌كه ده‌كه‌ن.\nئه‌و شتانه‌ی كه نه‌ناسراون واته( نم و من) ه‌كان وێنای فه‌نتازێك ده‌كات به‌ڵام ئه‌و یاریانه‌ی هه‌موو له‌ده‌ره‌وه‌ی عه‌قڵی مرۆڤه‌كه‌وه ئه‌نجام ده‌درێن واته به عه‌قڵی نه‌كراوه. ناچێته چوارچێوه‌ی شته نه‌ناسراوه‌كان و زانراوه‌كان واته (فن و من) لێره‌دا ترس و ئاین بریتیه له بڕوای ملكه‌چانه به‌و هێزانه‌ی سه‌رووی سروشته‌وه یاخود خوداكان له دیوێكی تردا ئاین و ترس بریتی ده‌بێت له ره‌نگدانه‌وه‌ی بێ ڕه‌نگ و فه‌نتازیا یاخود خه‌یاڵ ئامێزی هێزه‌كانی سروشت دیارده و په‌یوه‌ندیه كۆمه‌ڵایه‌تیه‌كانی زاڵ بۆ سه‌ر زه‌ینی مرۆڤ له زه‌هنی ئه‌ودا ئه‌و شێَواز و كاره‌كته‌رانه‌ی هێزه‌كانی سه‌ر زه‌وی بنه‌مای ئاین شێوازێكی خوداییانه و ئه‌و به‌ری سروشتی په‌یدا ده‌كه‌ن واته له‌وێدا هه‌موو پێدراوێك له‌سه‌ر زه‌وی ده‌گواسترێته‌وه بۆ ئاسمان ئه‌و په‌یوه‌ندیه شاقوڵیه هه‌ڕه‌میه بنیاد ده‌نرێت، هه‌مووی له چوارچێوه‌ی كۆمه‌ڵێك ئه‌نگێزیه‌وه فكری به‌ترس گه‌مارۆ ده‌درێت چونكه ئاینن ده‌بێته سیسته‌مێكی وه‌به‌رگر (جامع) له بیر و رایی جۆراو جۆردا له‌كه‌ڕ جیهان و سه‌رهه‌ڵدانی مرۆڤ و ئه‌ركه‌كانی دا، هه‌ر ئه‌و كاره‌كته‌رانه‌ش واده‌كات ببێته خاوه‌نی مه‌شروعیه‌تی جیهان بینینی له چوارچێوه‌یه‌كی خه‌یاڵاویدا، به‌دیوێكی تردا ئاین به‌شێوه‌ی تیۆریه‌وه رووته‌كان (ئه‌بستراكت) وه خۆی ده‌نوێنێ وه‌ك ئه‌و لێكۆلینه‌وانه‌ی سه‌باره‌ت به خوداناسی ده‌كرێت ئیلاهیات (هه‌روه‌ها به‌شێوه‌ی ئه‌و سونه‌ت و داب و نه‌ریتانه‌ی كه له سیاقی زه‌مه‌نیدا ده‌كرێت و خۆپارێزی ده‌كه‌ن به‌رده‌وام وه‌ك ئامرازێك له‌ناو هه‌ست و سۆزی مرۆڤدا وه‌به‌ر ده‌گیرێته‌وه، شوێن داده‌نێین و رۆژانه ته‌ئویل ده‌كرێنه‌وه وه‌ك خوێندنی قورئان و هه‌ینی كردن و مه‌ولوود كۆمه‌ڵێك رێوڕه‌سم و سروودی ئاینی و …هتد خۆی ده‌نوێنێ ئه‌وه هه‌ر ئه‌و كاره‌كته‌رانه‌شن كه له ئامرازی جۆراوجۆری شوێندا كه‌ڵك وه‌رده‌گرن واته لێره‌دا ترس ده‌چێته چوارچێوه‌یكی زۆر ناجورو ته‌ماوی چونكه له‌نێوان دوو فه‌زادا گه‌مه ده‌كات. یه‌كه‌میان (نو من) ئه‌و شته نه‌ناسراوانه و نه‌زانراوان دووه‌میان (فن و من) ئه‌و شته ناسراو و زانراوانه.\nواته له قۆناغه‌دا مرۆڤ له‌به‌ر پڕ نه‌بوونی ژیان و ئه‌و بۆشایه زۆره‌ی له زهنیه‌تی دایه سنورێك ده‌كێشێت له كاره‌كته‌ره‌كانی (نم و من) واته ئه‌و شتانه‌ی نه‌ناسراون و نه‌بینراون كێشه سه‌ره‌كیه‌كه له‌وه‌دایه سێ شتی ناجور تێكه‌ڵ به یه‌كتری ده‌كرێت.\nیه‌كه‌میان ئه‌و شتانه‌ی نه‌ناسراون و نه‌بینراون.\nدووه‌میان ئه‌و شتانه‌ی ناسراون و بینراون .\nئه‌و شته‌ی بیری لێده‌كرێته‌وه واته ئاوێته بوونی ئه‌م سێ چه‌مكه ئه‌وه‌ی كه نه‌ناسراوه و بیری لێنه‌كراوه‌ته‌وه كه له ده‌ره‌وه‌ی عه‌قڵی مرۆڤه‌كه‌یه واته میتافیزیقایه. ئه‌و شته‌ی زانراو و ناسراوه مرۆڤ و سروشته وه‌ك ئاو، هه‌وا، رۆژ، زه‌وی… هتد وه ئه‌و شته‌ی كه بیری لێنه‌كراوه‌ته‌وه وه‌زیفه به‌خشیه یاخود دابه‌شكردنی ده‌سه‌ڵاته له نێوان مرۆڤ و سروشت و سه‌روو سروشت. له‌م قۆناغه‌دا ئه‌و ته‌خمه‌ی وه‌زیفه ده‌به‌خشێت به هێزترین و دیارترین و ستاندارترین توخمه كه مرۆڤه له هه‌مووشی سه‌یرتر ئه‌وه‌یه ئه‌و ده‌سه‌ڵاته‌كان به‌شێوازێكی زۆر نا عادیلانه دابه‌ش ده‌كات له ساته وه‌ختی دابه‌ش كردنی ده‌سه‌ڵات خۆی ملكه‌چ ده‌كات و ده‌چێته ژێر كۆمه‌ڵێك قه‌یدی سه‌پێندراو له‌وێدا عه‌قڵی خۆی قوفڵ ده‌كات و كودوتایه‌ك له‌سه‌ر عه‌قڵی خۆی ده‌كات وه‌ك (نیتشه) ده‌ڵێت ( ناتوانێت له ناخی خۆیدا له‌سه‌ر مه‌یلی حه‌ز به‌دڵنیایی و ترسنۆكی و به‌خشنده‌یدا زاڵ بێت) هه‌روه‌ها نیتشه له شوێنی تردا ده‌ڵت ئه‌گه‌ر مرۆڤ پڕنه‌بێت له ژیان ناتوانرێت سنوره‌كانی ژیان تێبپه‌ڕێنێت واته مرۆڤ به ئاوێته كردنی ئه‌م سێ توخمه پرۆسه و به‌ڕێوه‌به‌ردنی كاره‌كته‌رانه‌ی ژیانی رۆژانه‌ی له‌سه‌ر زه‌ویه‌وه گواسته‌وه بۆ ئاسمان له ئاسمانیشه‌وه هه‌ر له رێگای مرۆڤه‌وه به‌خۆی ده‌فرۆشێته‌وه له ژێر هه‌ڕه‌شه و ترسی جۆراوجۆر وه‌ك دۆزه‌خ، هه‌ق و حساب…هتد واته لێره‌دا ترس به‌رهه‌مهێنه‌ری مرۆڤه به‌ڵام ده‌یبه‌خشێته‌وه به شتێكی نادیار و ناگیر واته (ملموس) نیه.\nترس له قۆناغی سێیه‌مدا\nدیاره ترس له‌و قۆناغه‌دا به‌شێواز و كاره‌كته‌ری جیاوازتر له فۆرمێكی تازه‌دا ته‌ئویل لاده‌كرێته‌وه به‌ڵام ئه‌مجاره‌یان له رێگه‌ی هۆشمه‌ندیه‌وه به‌ڵام دیسان به‌رهه‌مهێنه‌ری مرۆڤه ئه‌مجاره‌یان له‌سه‌ر بنه‌مای (فنومن) شته ناسراوه‌كان و زاراوه‌كان لێره‌دا مرۆڤ جۆرێك له كوده‌تا و له‌سه‌ر ئه‌و ده‌سه‌ڵاتانه‌ی یاخود ناوی بنێین ده‌ستوور ده‌كات ئه‌مه‌ش به ئاڵوگۆڕكردنی چه‌مكێك وتمان پێشتر عه‌قڵ نفی كرابوو هه‌روه‌ها مه‌حكوم كرابوو به سروش و ئاین و تێكست و سروشت، به‌ڵام لێره‌دا ئاین مه‌حكومه به عه‌قڵ ئه‌و رێبازه‌ی كه موعته‌زیلیه‌كان هه‌یان بوو جوانترین شعریشیان ئه‌م مه‌قوله‌یه بوو كه ( ده‌قه‌كه مه‌حكومه به عه‌قڵ) واته مه‌ساری ترس گۆڕانی به‌سه‌ر دادێت ئه‌م جاره‌یان.\nمرۆڤ گه‌یشته ئه‌و ئاسته‌ی بزانێت بونیاد و نه‌ریت كه‌له‌پوور و ئاین و میتافیزیقا و …هتد هه‌موویان له جیهانی خه‌یاڵاوی مرۆڤه‌وه وێناو رسم كراوه، كه‌واته ده‌سه‌ڵاته‌كان ده‌گوازرێته‌وه بۆ سه‌ر زه‌وی وه‌ك ئه‌وه‌ی له رێنسانسه‌وه ده‌ست پێده‌كات تاكو ده‌گاته قۆناغی مۆدێرنێته. لێره‌وه له رێگای هۆشمه‌ندی رۆشه‌نكردنه‌وه‌ی فكری مرۆڤ ده‌سه‌ڵات چه‌مكو مه‌فهومی جۆراوجۆر له‌م قۆناغه‌دا وه‌ك مۆدێل ئاڵوگۆڕیان له‌سه‌ر داهاتوو به‌ڵام به‌و مانایه‌نه ئیتر سه‌روه‌ری سروشت به‌سه‌ر چوبێت. هه‌موو ئه‌و چه‌مكانه ئاماده‌ییان هه‌بوو به‌ڵام به شێوازی جیاواز لانیكه‌م ده‌توانێن بڵێین له رێگای تیۆری رێژه‌ییه‌وه ئه‌گه‌ر پێشتر به شێوازێكی گێلانه پشتنه‌به‌ستن به زانست له جیهان و دیارده كۆمه‌ڵایه‌تیه‌كان ڕوانرابێت ، ئه‌وه ئێستا به شێوازێكی پێرفێكت و به پشت به‌ستن به زانستێكی قووڵه‌وه ئاڕكۆلۆژیای زه‌مه‌نكراوه و كۆمه‌ڵگا له زانسته كۆمه‌ڵایه‌تیه‌كانه‌وه پێشكه‌وتنی گه‌وره‌ی به‌خۆیه‌وه بینیوه. واته ئه‌گه‌ر پێشتر مرۆڤ له‌ژێر قه‌یدی تیۆڵژیدا بوبێت ئێستا به‌پێچه‌وانه‌وه له‌رێگای سوسیۆلۆژی و فینۆمینۆلۆجی و میتۆلۆجیاوه گشت زانسته كۆمه‌ڵایه‌تیه‌كان و سروشت بۆ جیهانی ئه‌و دویوو راڤه‌یه‌كی قوولی بۆ كراوه له رێگای هه‌ڵوه‌شاندنه‌وه (التفكیك)تاكو قۆناغی مۆدێرنێته.\nكه له‌گه‌ڵ سه‌رهه‌ڵدانی بنه‌ماكانی ناسیۆنالیزم تیۆری ده‌وڵه‌ت له‌سه‌ر شێوه‌ی تازه و مۆدیلی تازه له‌به‌رامبه‌ردا به شێوازێكی دڕندانه‌ش ته‌كنه‌لۆژیا له بواره‌كانی چه‌كی كۆكوژ و بۆمب و ئه‌و چه‌كانه‌ی دژ به مرۆڤایه‌تی به‌رهه‌مهێندراون له‌وێدا ترس مه‌ساری خۆی ده‌گۆڕێت. ئه‌مجاره‌یان له‌سه‌ر كێبڕكێ جێگرتنه‌وه‌ی ئه‌و ده‌سه‌ڵاته‌یه كه مرۆڤ له میتافیزیقای وه‌ركرتۆته‌وه واته كێبڕكێ له‌سه‌ر بوون. دوای بوونیش بڵندگه‌رایی شانبه‌شانی به‌رهه‌مهێنان و پێشكه‌ووتنی ته‌كنه‌لۆجیا سه‌ربازیه‌كان زانسته كۆمه‌ڵایه‌تیه‌كانیش له په‌ره‌سه‌ندنێكی بێوێنه‌دا بیوینه له‌به‌رامبه‌ر هه‌ر كارێكی خراپ و دڕندانه بزوتنه‌وه‌یه‌ك یاخود گروپێك یاخود زانستێك یا تیۆرێك، چه‌مكێك سه‌ری هه‌ڵداوه. بۆ نموونه هیومانیزمی رۆژئاوایی دژی چه‌وساندنه‌وه یاخود بزوتنه‌وه‌ی فمێنستی له دژی چه‌وساندنه‌وه‌ی ژنان. یاخود جاڕنامه‌ی مافی مرۆڤی جیهانی ئه‌مانه هه‌مووی ده‌چێته چوارچێوه‌ی خۆ پاراستن له هێزێك واته له‌وێدا ترس شێوازی و فۆڕمی خۆی له گروپێك به كۆمه‌ڵێك پێدراوی سه‌رده‌می بونیاد ده‌نێت و دواتر ناوی رێكخراوێكی لێده‌نێت واته به عه‌قڵی كردنی خۆ پاراستن. له شێواز و فۆڕمی تازه‌دا واته له‌م قۆناغه‌دا مرۆڤ تا ئاستێك به‌سه‌ر ناخی خۆیدا زاڵ بوو كه خۆی ده‌رباز بكات له حه‌ز كردن و به دڵنیایی و ترسنۆكی و به‌خشنده‌یی.\nبه‌ڵكو به شێوازێكی عه‌قڵانی و هه‌ڵوێستێك بۆ ئازاد كردنی رۆح وه‌رده‌گیرێت به‌رامبه‌ر به گرفتی مه‌عریفه له شێواز و رووبه‌ڕو بوونه‌وه‌شدا ره‌هه‌ندێك له‌سه‌ر حیسابی هه‌ندێكی تر فۆڕمه‌له ناكات بۆ نموونه له كاتێكدا رۆژئاوا له ژێر خه‌ته‌ری ئیرهابی و تیرۆردایه له‌كاتی روبه‌ڕو بوونه‌وه‌دا هیچ كام له بواره‌كانی تری ژیان ناكاته قوربانی ئه‌م ترسه له‌سه‌ر هه‌مان رێوڕه‌سمی دیموكراسیانه‌ی خۆی هه‌نگاوی رۆژانه ده‌نێت. واته ترس له هه‌موو بواره‌كان له چوارچێوه‌یه‌كی مه‌شروع و عه‌قڵانی دایه واته ترس لێره‌دا بوو به ترسێك گه‌ر كۆمه‌ڵگایه‌كی لێگاڵ كراوه وه‌ربگرێن ده‌بینین ئه‌و ترسه‌ی كه له‌وێدا هه‌یه جیاوازه له‌و ترسه‌ی كه له وڵاتێكی دواكه‌وتوودا هه‌یه بۆ نموونه ترسی فه‌ره‌نسیه‌كان جیاوازیه‌كی زۆری هه‌یه له ترسی ئه‌فغانیه‌كانی سه‌رده‌می تاڵیبان ئه‌گه‌ر فه‌نده‌مه‌نتالیزمی تاڵیبان له دۆزه‌خ و جه‌ڵد و كۆمه‌ڵێك چه‌مكی ئه‌ودیوی سروشت بترسێت.\nله فه‌ره‌نسا ترس له له‌ده‌ست دانی ئازادیه. ترس له خیانه‌تی نیشتیمانه ترس له ده‌ستدانی غه‌ریزه‌كانه چی له بواری سێكس ئۆڕگانه مه‌ده‌نیه‌كانه، هۆمۆسێكسوالێتی …هتد واته ترس بونیادێكه هاوجوته له‌گه‌ڵ ره‌وتی ژیان تاكوو ژیان مابێت ترسیش وه‌ك چه‌مكێك ئاماده‌یی هه‌یه له هه‌موو بواره‌كاندا.\nسه‌عدولڵا برایم خان\nPrevious مێژووی كورد ده‌بێت به ده‌نگێكی گرنگی كورد له ئیستانبوڵ؟\nNext وێنه زمانییه‌کان له (که‌سێک لێره‌وه تێپه‌ڕی)ی شاڵاو حه‌بیبه‌دا


پرۆگرامی ستۆکهۆلم په‌سه‌ند کرا - Radio Sweden Kurdish - رادیۆی سوید Radyoya Swêdê | Sveriges Radio\nپرۆگرامی ستۆکهۆلم په‌سه‌ند کرا\nبڵاو کرایه‌وه fredag 11 december 2009 kl 17.27\nڕێکه‌وتنی ناسراو به پرۆگرامی ستۆکهۆلم ،ستۆکهۆلمسپرۆگرامێت، ئه‌مڕۆ له‌لایه‌ن سه‌رکرده‌کانی وڵاتانی ئه‌ندام له یه‌کیه‌تیی ئه‌ورووپادا له برۆکسلی پایته‌ختی به‌لجیکا له کۆبونه‌وه‌یه‌کی ئاست به‌رزدا په‌سه‌ند کرا.\n- - ئه‌نجوومه‌نی یه‌کیه‌تی ئه‌ورووپا، ئیورووپا ڕۆدێت، هه‌موو خاڵه‌کانی پرۆگرامی ستۆکهۆلم بۆ به‌ده‌ستهێنانی ئاسایش و عه‌داله‌ت، په‌سه‌ند ده‌کات، ئه‌مه کارێکی گرنگه و کاریگه‌رییه‌کی ڕاسته‌وخۆی له‌سه‌ر ژیانی مرۆڤ هه‌یه. به‌م قسانه به‌ڕێوه‌به‌ری کۆمیسیۆنی یه‌کیه‌تیی ئه‌ورووپا ،خوسێ مانوێل بارۆسۆ، په‌سه‌ندکردنه‌که‌ی ڕاگه‌یاند و تێیدا سوپاسی سه‌ره‌ک وه‌زیرانی سوید که ئێستا سه‌رۆکایه‌تی یه‌کیه‌تیه‌که‌ی له ئه‌ستۆدایه کرد.\nبه‌وپێیه هاوکارییه‌کی توندوتۆڵ له نێوان وڵاتانی ئه‌ندامی ئه‌و یه‌کیه‌تیه‌دا سه‌باره‌ت به پرسی دادوه‌ریی و په‌نابه‌ریی ده‌ست پێ ده‌کات. له خاڵه‌کانی ئه‌و پرۆگرامه هێنانه کایه‌ی سیستێمێکی هاوبه‌شه سه‌باره‌ت به مافی په‌نابه‌ریی، هاوکاری بۆ به‌رگرتن له تاوانکاریی له سنووری نێوان ئه‌و وڵاتانه‌دا هه‌روه‌ها کاری ڕاهێنان و فێرکاری دادوه‌رانیش یه‌کێک ئه‌بن له هاوکارییه‌کان.\nجێی باسه له نۆڤه‌مبه‌ری ساڵی 2004 دابوو وڵاتانی ئه‌ندام له ئه‌نجومه‌نی یه‌کیه‌تیی ئه‌و‌رووپا له‌سه‌ر به‌رنامه‌یه‌کی پێنج ساڵه به‌ناوی ،پرۆگرامی هاگ، پرسی پۆلیس، گومرگ، فریاگوزاریی، سزا، ،مافی شارومه‌ندی هه‌روه‌ها پرسه‌کانی کۆچ و په‌نابه‌ریی، ڕێککه‌وتن ئه‌و پرۆگرامه له‌ماوه‌ی ئه‌م مانگه‌دا به‌سه‌ر ده‌چێت، هه‌ربۆیه سوید له‌ماوه‌ی ئه‌م شه‌ش مانگه سه‌رۆکایه‌تییه‌یدا بۆ یه‌کیه‌تیی ئه‌ورووپا به پرۆژه‌ی به‌رنامه‌یه‌کی نوێ به ناوی پرۆگرامی ستۆکهۆلم هاته پێش و ئه‌نجام له‌لایه‌ن یه‌کیه‌تییه‌که‌وه ئه‌مڕۆ په‌سه‌ند کرا.


دوبنەماڵەی هاوشێوە مافیاو ستەمکار…. فەرەیدون کونجرینی – Dengekan\nbyDenegkan\tJanuary 18, 2019\tGeneral\nکاتێك شاەی ئێران هەواڵی خستنی حکومەت و داگیرکاری و سەرکەوتنی کودەتاکەی بیست” وتی” پدر و مادر ندارە سیاسەت” ئیدی نەهاتەوە ناو گۆڕەپانی سیاسی و چوو” ئامانج لە ڕاپەڕین و هیوای پێشمەرگەو هاوڵاتیانی ئەنجامدەری ڕاپەڕین نەهاتەدی و وەك شاە چوو” بنەماڵەی پارتی و یەکێتی شــ. بە فیلتەری تورکی ئەردۆغان و فارسی شیعە سیاسەت دەکەن جڵەوی ئابڵوقەیان لە هەمو ڕوانگەیەکەدا گرتۆتە ئەستۆ ” جەنگی ناوخۆیان ئەنجامدا کە لە دو تەوەردا دەخوێندرێتەوە ”\n١ / ئاشکرابونی سامانێکی زۆری کانزایی و گومرکی سنوری وایکرد خوێنی لەپێناو بۆ بڕژێ و لە %55 ی خێزانەکان زیانیان لێکەوت و نەوەکانیان بونە قوربانی دوبنەماڵەی مافیا” تا ساڵی ڕابوردو 2018 داهاتی ئیبراهیم خەلیل پتر لە یەك ملیۆن دۆلار ڕۆژانەی بوە” سنورەکانی ژێر دەسەڵاتی یەکێتی داهاتی ڕۆژانەی هاوشێوەی ئیبراهیم خەلیلە و پتر لە 760 کان نەوت هەیە لە ژێر دەسەڵاتی پارتی و یەکێتی 440 پاڵاوکەی نەوتی نافەرمی کە بازرگانە ڕەشەکان دەیبەن بەڕێوە لەپێناو دەوڵەمەند کردنی ئەمدو بنەماڵە ” داهاتی ئاڵتون هەروەك نەزاندراو خەڵک بێ ئاگابوە فڕۆکە خانەکانەکانی لەسەر داخرا! داهاتی مانگانەی پتر لە 100 ملیۆن دۆلار بوە” وڵاتی ئێران ئابڵوقەی ئابوری لەسەرە یەکێک بۆهاوردەکردنی زێڕو زیو فڕۆکەخانەی هەولێرو سلێمانی بوو تا وڵاتانی ئەڤغانستان ناوچەکانی تر سودمەند بون” وەك چۆن لە هیندستان و پاکستان نرخی زێڕ دوهێندەی نرخی قەتەر بەهایەتی، لە دەسەڵاتی عەبادی ئیبراهیم خەلیلی بەگرنگ نەزانی بەهۆی فشاری تورکیاوە گەر دەسەڵاتی ئێراقی لە سنوری تورکیا هەبێت ئەوا تورکیا نرخی نەوتی لە 12 دۆلارەوە بۆدەکرێ بە 30 دۆلار” ئەوەی گرنگ بوو فڕۆکە خانەی نێودەوڵەتی سلێمانی و هەوڵێربوو ” فڕۆکەخانەکانەکانی داخست تا ئەوداهاتە بگەڕیتەوە بۆ فڕۆکەخانەی نێودەوڵەتی بەغدا” لە ئێستاشدا هاوردەکردنی زێڕ لە وڵاتانی خلیجەوە بۆ هەرێمی کوردستان ڕاگیراوە تەنها بەغداد ڕێگەدراوە\nلە سەرەتای جەنگی ناوخۆو سیاسەتی هەردوو بنەماڵەی بارزانی و تاڵەبانی تا کوشتاریان هەبێت جەماوەریان زۆردەبێت و لە هەڵبژاردنەکاندا گرەوی براوە دەبن کە ڕیژی کوژراوو بێسەروشوێن گەیشتە پتر لە 36 هەزار” ئیدی چەند حیزبی کوردی دامەزرێت نابنە بەربەست بۆ نەمانیان” لەگەڵ ئەوەیشدا پەلاماری هەر هێزو لایەنێکی تریاندا بۆ بچوکردنەوەیان و بە ئاراستەیەك هێشتویانەتەوە ناتوانن بە هێزو پانتایی ئەوانیان پێبکرێ باسیش لە دیموکراسی فرە حیزبی دەکەن هەر لایەنێک بێت و داکۆکی لە مافی گەل بکات بەئاشکرا ڕێگیری لێدەکەن و خاوەن کوژراوەکان دەبنە دەمراسیان و دەیان” ئەوانەی لە جەنگی ناوخۆدا کوڕ برا یان هەر کەسێکیئ نزیکیان لەدەستدابێت ئامادەیی ئەوەیان نیە هاوڕاو هاودەنگ یان بچنە ناو لایەنێکی تر چونکە بنەماڵەی پارتی و یەکێتی ئازارێکی هاوەهایان چاندوە لە هزن و بیروباوەڕیاندا لانادەن ناشهێڵن لایەنی خاوەن کوژراو لەپێگەی کەمبێتەوە”\nئەوەی دەیڵێم مەبەستمە دەبێت خەڵك هٶشیارتر بێت و خۆی بەئاگابهێنێ لەو خەوە قوڵەی تێیدایەو چەقبەستو بوە ، دەنا بنەماڵە پارتی و یەکێتی ناکەون و دەمێنەوە هەروەك چۆن لە ماوەی 27 ساڵی ڕابوردودا هێناویانە خراپتر دەبن بۆ خەڵك و خۆشیان بەهێزترو دەوڵەمەنتر دەکەن” ڕۆژانێك دێت هاوڵاتیەك دۆنمە زەویەکی بیەوێ و بکڕێ” دەبێت راوێژ بە پارتی و یەکێتی بکات ” ئەوان تەواوی هەرێمی کوردستانیان داگیرکردوە” لە سنوری پارتی زەویەکانی نێوان دهۆك و زاخۆ کڕاون بەێ بەرامبەر دراونەتەوە بە خاوەنی پێشویان بەم جۆرە بەکۆیلەکردنی خەڵکیان دەسداوەتێ” لە سەری ڕەشو دەورو بەری هاوڵاتیان سەدان ساڵەی نیشتەجێ بۆیان نیە خان و دوکانەکانیان نوێژب بنەکەنەوە دەبێت بڕۆن و جێیبهێڵن بەو نرخەی پارتی بۆی دیاری کردون” ئیدی لە ناوچەکانی سلێمانیش هاوشێوە یەکێتی دەشتو چیاو هەرشوێنێکی بوێ دەیکڕێت”\nپارتی و یەکێتیش سیاسەتیان لەگەڵ بێگانە پێناکرێ ئەوەی براوەبون لە سیاسەتدا خەڵکە بونەتە کاڵاو گەمەی سیاسەتی ئەم دوبنەماڵە ” هەر وەرزەو بە بابەتێکی گرنگەوە سەرقاڵیان دەکەن و کات دەگرن وەك چۆن 27 ساڵیان هێناوە”\nPrevious گفتوگۆی ڕادیۆی پێشەنگ لەگەڵ ڕێبوار عارف سەبارەت دۆخی سیاسی ئێران\nNext خوداوەند شیعر : د. علی شریعتی …. وەرگێڕانی: پشکۆ ناکام


کوردیپێدیا - 2019 ساڵی ئەنجامدانی پڕۆژە خزمەتگوزارییەکان دەبێت لە هەڵەبجە\n📊 2019 ساڵی ئەنجامدانی پڕۆژە خزمەتگوزارییەکان دەبێت لە هەڵەبجە | پۆل: ئامار و راپرسی | زمانی بابەت: 🏳 کوردیی ناوەڕاست\n2019 ساڵی ئەنجامدانی پڕۆژە خزمەتگوزارییەکان دەبێت لە هەڵەبجە\nجێگری پارێزگاری هەڵەبجەهەڵەبجە ئاماژە بەوەدەکات: لەمساڵدا کارکردن لە تەواوکردن و جێبەجێکردنی نزیکەی 20 پڕۆژەی خزمەتگوزاری لەسەر بودجەی پەرەپێدانی پارێزگاکان دەستپێدەکەنەوە.\nکاوە عەلی، جێگری پارێزگاری هەڵەبجە، بە دواڕۆژی ڕاگەیاند :جیاواز لەساڵی رابردوو لەمساڵدا پلانمان داڕشتووە کە بەدەر لەو پڕۆژانەی ئێستا کارکردن تیایاندا دەستیپێکردووەتەوە چەندین پڕۆژەی دیکەش بخەینەوە بواری جێبەجێکردنەوە، هاوکات ئەو پڕۆژانەشی کە ئێستا کارکردن تیایاندا بەردەوامە، بریتین لە تەواوکردنی بینای سەرۆکایەتی زانکۆ و بەشە ناوخۆییەکانی کوڕان و کچان کە ئەم پرۆژانەش سەرۆکایەتی زانکۆ سەرپەرشتییان دەکات.\nئاماژەی بەوەشکرد :هەریەکە لە پڕۆژەکانی (رێگای هەڵەبجە - سیدسادق، کۆمەڵگەی دارایی، ڕێگاسازی زانکۆ، خزمەتگوزاری 73 یەکەی نیشتەجێبوون، قیرتاوکردن و شۆستەی نزیک قوتابخانەی سازان، قوتابخانەی 18 پۆلی نزیک بامۆک، قوتابخانەی 18 پۆلی پشتی گەڕەکی دەروازە، راکێشانی کارەبای گوندی دەرەشیشی خواروو چەند گوندێکی تر)، لەمساڵدا کارکردن تیایاندا دەستپێدەکەنەوە.\nجێگری پارێزگاری هەڵەبجە ئەوەشی خستەڕوو :پڕۆژەکانی ئاوەڕۆی سندوقی چەند گەڕەکێکی ناحییەی خورماڵ، ڕێگاسازی گەڕەکی ڕاپەڕین و 50 خانووی شارەدێی سیروان، بینای فەرمانگەی دادنووس، هۆبەی ئاودێری هەڵەبجە، گەیاندنی تۆڕی ئاو لە خانووەکانی گۆران سیتی، جۆگەی ئاودێری بێڵەخا، بەشی ناوخۆیی کۆلێژی تەکنیکی و گەراجی ئامێری شارەوانی، کارکردن تیایاندا دەستیان پێکردوەتەوە. هاوکات سەرجەم پڕۆژە وەستاوەکان کە دەستیان پێکردۆتەوە، لەسەر بودجەی وەبەرهێنان و پەرەپێدانی پارێزگاکان تەواودەکرێن.\n#هەڵەبجە | #04-01-2019 |\n➕ ئەم بابەتە لەلایەن: (هاوڕێ باخەوان)ەوە لە: Jan 4 2019 4:00PM تۆمارکراوە\n👁 ئەم بابەتە 2,196 جار بینراوە


د.ئاوات سارۆج: خەبات بۆ سەرکەوتنە نەک بۆ شکست، گەلی خۆرهەڵات دەبی ئەم جارەش خۆی تاقی بکاتەوە | Roji Kurd ڕۆژی کورد\nHome وتووێژ د.ئاوات سارۆج: خەبات بۆ سەرکەوتنە نەک بۆ شکست، گەلی خۆرهەڵات دەبی ئەم...\nد.ئاوات سارۆج: خەبات بۆ سەرکەوتنە نەک بۆ شکست، گەلی خۆرهەڵات دەبی ئەم جارەش خۆی تاقی بکاتەوە\nخەباتی چەکداری لە کوردستانی خۆرهەڵات زیاتر لە ٢ دەیەیە کە دڵی لە لێدان کەوتووە و زیاتر خەباتی مەدەنی ئەویش بە نێوەچڵ و ناوەناوە کراوە، خەڵک لەمێژە پێشمەرگەی نەدیتووە و نەوەیەک لە دایک بووە کە لەوانەیە لەگەڵ زۆرێک لە ئارمانجەکانی حیزبەکان و تەنانەت هەستی نەتەوەییش نامۆ بێ (هەڵبەت ئەوە قسەی چینێکە لە ڕووناکبیرانە)، لە هەمان کاتیشدا کورد پێدەچێ لە کۆن و لە ئێستاشدا هێزی دەوڵەتی ئێرانی لە ڕووی سەربازییەوە نەبێ، بەڵام لەو سەردەمەدا حیزبی دێموکراتی کوردستانی ئێران لە چیاکانی کوردستان جەژنی ساڵی نوێی ٢٧١٦ی کوردی و ١٣٩٥ی هەتاوی گرت و ڕایگەیاند خەباتی چەکداری دەست پێدەکەنەەوە، ئەو ڕاگەیاندنەش هەندێ پارچەکرداری لێکەوتەوە و لە زۆر شوێن خەڵک نەترسانە داوای گەڕانەوەی پێشمەرگە دەکەن و جەژنیان بە سروودی شۆڕشگێڕییەوە گرت، کەسانێکیش لە بەرانبەردا ئەوە تەنیا بە پڕۆپاگەندە دەزانن و کەسانێکیش لە حیزبەکانی کوردی، لایان وایە هێشتا بەستێنی خەبات ئامادە نەبووە. بەو بۆنەوە ڕۆژی کورد چەند پریسارێکی ئاڕاستەی، دوکتور ئاوات سارۆج، چالاک و چاوەدێری سیاسی، کردووە کە لە خوارەوە دەیخوێننەوە.\nسارۆج: بە ڕای من دەرفەتێکی باشە و لە کاتێکی گۆنجاودا ئەم هەڵوێستە گیراوە، هەر چەندە وەک کات تا ڕادەیەک درەنگە و دەبا زووتر ئەم باس و خواسە بواتایە !\nحیزبی دیمۆکراتی کوردستانی ئێران هەم هێز و ئیرادە و هەم بە کردەوەش تەوانایی ئەم خەباتەی هەیە و پێشتر ئەزموون و هێزی خۆی تاقی کردووەتەوە. بۆ حیزبی دیمۆکرات چەندە سیاسەت گرنگ و کارایە، ئەوەندەش تەنانەت زیاتر خەباتی چەکداری گرنگە کە جارێکی دیکە خۆی لە گۆڕەپانی خەبات و تێکۆشان پتەوتر و بە هێزتر لە جاران ببینێتەوە و چەندین ساڵە بۆ زۆر کەس دەرکەوتووە کە حیزب ئەم تەواناییەی هەیە چۆن پشتی خۆی بە جەماوەری کوردستان بەستووە.\nسارۆج: بێ گۆمان ئامادەیی هەیە و حیزبیش بە زانیاری و بڕوابەخۆیی و سەرنجی زیاترەوە ئەم هەڵوێستەی ڕاگەیاندووە. وابزانم خەڵکەکەمان (زۆرینەیان) چاوەڕوانی جوڵەیەک بەهێز و یەکلاکەرەوەن کە فریایان بکەوێت و جارێکی حیزب لە ماڵ و لە گەڵ خۆیاندا ببیننەوە و لەمە زیاتر چاوەڕوان هیشتنی خەڵکەکەمان تاوانەو شۆڕش و مۆبارزە بە بێ خەباتی چەکداری و هزور لە نێو خەڵکی خۆرهەڵات،ناتوانێت وڵامدەر بێت و ئەمەش زۆر ساڵە تاقی کراوتەوە. هێزی کوردی لە خۆرهەڵاتی کوردستان، حزوری هەبێت زیاتر ڕای خەڵک، ڕای گشتی و جیهانی ڕادەکێشێت و دەتوانین بە پاڵپشتی خەڵکەکەمان وەک حیزبی خاوەن مێژوو و ئەزموون، بە کردەوە شۆڕشگێڕ جارێکی دیکە ورە و هێز و ئیرادە بخاتە ناخ و هزری خەڵکەکەمانەوە. دڵنیاشم خەڵک و زۆر مرۆڤی شۆڕشگیڕ و خەباتکارتەنانەت ئەگەر حیزبییش نەبن، تینوی ئازادی و خەباتن، بۆیە لەگەڵ خەڵکدا و حزور لە نێوی خەڵکدا دەتوانێت بە کردوە ئەم هەڵوێستە لە سەرکەوتن نزیک بکات. خەڵکت هەبێت و پشتیوان و جەماوەرت هەبێت، زۆر کیشەو تەگەرە ئەگەر هەبێت چارەسەر دەکرێن. زۆر جار گوتراوەو ئەو کەسانەی کە خاوەنی ئەزموونن دەڵێن، خەڵک و پاڵپشتی هەمە لایەنەی خەڵکەکەمان دەتوانێت ورە و ئیرادە ی زیاترمان بدات و سەرکەوین .\nسارۆج: خەباتێکی لەم چەشنە زۆر ساڵە وڵامدەر نەبوەو تا ڕادەیەک دەتوانم بڵێم خەباتێکی شکست خواردووە، چون هەموومان و تەنانەت ئەو کەسانەش کە وەک بەرەی یەکگرتوو لە خۆرهەڵات و ئێران خەبات دەکەن باش دەزانین کە ڕژیمی سێدارە هیچ گۆڕانکارییەک قبوڵ ناکات و یاسا و ڕێسای بنەڕەتی ڕژیمی ئاخوندی قەت ناهێڵێت و بۆ رفۆرم دروست نەکراوە. ڕژیم تەنانەت لە نێو خۆیانیشدا دژ بە یەک و ڕکابەرن و هەتا ئێستا هیچ چەشنە گۆڕانکارییەکەی تەنانەت سەرەتاییش بە دی نەکراوە، ئەو کەسانەش چاوەڕێی خەباتی مەدەنی و ڕیفۆم لە نێو ڕژیمن، بەڕاستی لە هەڵەدان و خۆیان باش دەزانن قەت بە فەرمی ناناسرێن و ئەوە ڕژیمە کە دان بە بوونی خەباتێکی ئاوەها تەنانەت لە چوارچێوەی یاسای خۆشی دانانەێت و خۆ خافڵاندن بە ئەم چەشنە چالاکی و خەباتەوە کە ناوی خەباتی مەدەنیە سەرکەوتوو نابێت و ناگات بە ئامانج، دیارە ئەنجامەکەشی هەتا کۆ ئێستا دەتوانم بڵێم زۆر لاواز و تا ئاستی هیچ بوە!\nسارۆج: خەباتی چەکداری پێویستە، ڕاستە کورد وەک بەشی خۆرهەڵات (کە مەبەستی ئەم باسەیە ) هێز و تەوانای لە ناوبردن و شکست هێنان بە ڕژیمی ئێرانی نیە بەڵام دەتوانێت جارێکی دیکە خۆی تاقی بکاتەوە، دەبێ بزانین لە جاران زیاتر دەتوانێت و پشتیوانی ناوەکی و دەرەکیشی هەیەو دەشیبێت. خەبات بۆ سەرکەوتنە نەک بۆ شکست هێنان، دەبێت چالاکی بکرێت، لە نێو خەڵکدا حزورت هەبێت، لەگەڵ خەڵک و بە ویست و ئیرادەی خەڵک و بە هانای خەڵکەوە بچیت و خەبات بکەیت، جا دوژمن چەندە بەهێز بێت، تۆش دەتوانیت خۆت بنوێنی و نیشان بدەیت کە هەیت و دەتوانیت چالاکی بکەیت، هەتا ئەگەر سەرنەکەویت، مەرج خەباتە و هەوڵدان بۆ سەرکەوتن و چالاکی بە هێز گرنگە. دووبارە دەڵێم قەت نابێت بیر لە شکست بکرێتەوە بەڵام پلان و پرۆژەی بە هێز وهەڵوێستی گۆنجاو گرنگە هەتا سەرکەوتن بە دی بێت.\nسارۆج: گرنگ ئەوەیە ئەم خەباتە دەست پی بکاتەوە و لەم باوەڕەدام ڕای زۆر کەس و لایەنی دەرەکی وەرگیراوەو حەتمەنیش وا دەبێت کە پشتیوانی دەرەکی هەیەو ئێران وەک سیستەمی تیرۆریستی و دیکتاتۆر و بە دوور لە هەر چەشنە پرەنسیپیکی دیموکراسی، دوژمنی زۆرەو زۆر لایەنی دەرەکی زیاتر دەبنە دۆست و پاڵپشتی کورد و پشتیوانی لەم خەباتە دەکەن !\nسارۆج: هەر وەک ئاماژەم پێکرد ئەوە دەبێت بە پشتیوانی خەڵک و ناوخۆی وڵات بێت کە ئەم هەڵوێستە هەر وەک دیارە زۆر کەس لە ناوخۆ پێشوازی لێ دەکەن و ئەم هەڵوێستە خۆی پیشانی داوە کە خەڵکەکەمان پشتیوانن و تینو و چاوەڕوانی گەڕانەوەی هێزی چەکدارین، بەتایبەت لە لایەنی حیزبەوە کە لە ناو خەڵک بن و دووبارە خەباتی چەکداری بە ورەو ئیرادەو هێزی پتەوتر لە جاران دەست پێ بکاتەوە. دڵنیام خەڵک بە دەنگی ئەم هەڵوێستەوە دێن و زۆر کەسیشی پێ دڵخۆشە!\nسارۆج: باشتر وایە هەموو حیزبە کوردییەکانی خۆرهەڵاتی کوردستان یەک ڕێز و هاودەنگ و هەروەها هاوپەیمان بن، یەک ڕیزی گرنگە، هاوهەڵویستی و پێکەوبوون و پێکەوە خەبات کردن دەتوانێت دۆخەکە لەبارتر و باشتر بکات. ڕەمزی سەرکەوتنمان لە یەک ڕێزی و هاودەنگی دایە. هەموو حیزبە کوردییەکان هەتا دەرفەتی هەیە دەبێت بەرەیەکی یەکگرتوو و بە هێز و نەتەوەییان هەبێت، هەتا یەک بین و هاودەنگ، پێشکەوتن زیاتر دەبێت وتەنانەت ئەگەر ململانەی حیزبی و ….تاد، وەلاوە بنرێت و ئەرکی نەتەوەیی و خەباتی نیشتمانی و تێکۆشانی نەتەوەیی بە هێز بکرێت ،بەم هاودەنگیە سەرکەوتن مسۆگەر دەبێت واتە رەمزی سەرکەوتنمان لە بەرانبەری دۆژمنان ،وەک حیزب و تاک، لە یەک بوون و یەکدەنگیمانە .\n” د.ئاوات ساروج ”\nPrevious articleلە بۆکان دیواری خێرخوازیی “ڕوانگە” داندرا\nNext articleژنێکی بلژیکی لەسەر شەقام نووسی: کوردەکان هاوپەیمانمانن


میواکۆ ساتۆ - ویکیپیدیا، ئینسایکڵۆپیدیای ئازاد\nکەسایەتی لێکۆڵەر کۆنان\nمانگا: ژمارەی ۱۹۰\nئەنیمێ: زنجیرەی ۱۳۰\nماسایوشی ساتۆ (باوک)\nمیواکۆ ساتۆ (佐藤 美和子, Satō Miwako) ئەو یەکێکە لە کەسایەتییەکانی زنجیرەی لێکۆڵەر کۆنان، باوکی مردووە لە ڕووداوێکدا ئەو کاتەی بچووک بووە، و هەر بۆیە هەمان ڕێگەی ئەوی گرتۆتەبەر و ئێستا وەک پۆلیسێک لە پۆلیسی تۆکیۆی پایتەخت کار دەکات لەگەڵ پشکنەر میگۆری، ئەو کەسایەتییەکی چالاک، و ڕاست و زۆر سەرنجڕاکێشە، هەر بۆیە ناوبانێگی گەورەی لە ناو پیاوانی پۆلیسی شارەکەدا هەیە و لە نێوانیشیان تاکاجی هەیە، تاکاجی خۆشدەوێت بەڵام ئەوە دەرناخات چونکە دەترسیت تووشی شێتک ببێت، هەروەها زۆریش متمانەی بە کۆنان هەیە.\nیەکەم دەرکەوتنی ساتۆ لە زنجیرەی ۱۳۰ ئەنیمێکەدا بوو.\nدۆبلاژ کردنە عەرەبییەکەی\nگۆشۆ ئۆیاما (نووسەر)\nکاتسۆ ئۆنۆ (ئاوازدانەر)\nمینامی تاکایاما (ڕۆڵگێڕی دەنگ)\nکینجی کۆداما (دەرھێنەر)\nیاسویچیرۆ یامامۆتۆ (دەرھێنەر)\nماساھیتۆ یوشیکاوا (بەرھەمھێنەر)\nمیکیھیکۆ سۆوا (بەرھەمھێنەر)\nسانجۆ و جۆنۆ یۆکۆمیزۆ\nری فورویا (ئامورو تورو)\nنووسینگەی لێکۆڵینەوە فیدرالییەکان\nشویچی ئەکای (دای مۆرۆبۆشی)\nجودی ستارلینگ (جودی سانتیملیۆن)\nدەزگای ھەواڵگێڕی ناوەندی\nھیدیمی ھۆندۆ (میزوناشی رێنا)\nتیمی لێکۆڵەرە بچووکەکان\nکۆنان ئێدۆگاوا • ئایۆمی یۆشیدا • تسوبورایا میتسوھیکۆ • گینتا کۆجیما • ئای ھایبەرا\nپێڕستی زنجیرە و وەرزەکان\n١ • ٢ • ٣ • ٤ • ٥ • ٦ • ٧ • ٨ • ٩ • ١٠ • ١١ • ١٢ • ١٣ • ١٤ • ١٥ • ١٦ • ١٧ • ١٨ • ١٩ • ٢٠ • ٢١ • ٢٢ • ٢٣ • ٢٤ • ٢٥ • زنجیرە تایبەتەکانی ئەنیمێ • ئەو زنجیرانەی بەرھەم ھێنراونەتەوە\nکاتی تەقاندنەوەی تەلارە بەرزەکە\nجادووگەری سەدەی کۆتایی\nبارمتە لە چاویدا\nژماردنی بەرەوژێر بۆ بەھەشت\nخەیاڵی شەقامی بێکەر\nیەکگرتنی ڕێگا لە پایتەختە کۆنەکە\nجادووگەری ئاسمانی زیوی\nستراتیجی سەرو قوڵایی\nمیلۆدی ماڵئاوایی لێکۆڵەرەکان\nئاڵای چەتەکان لە نمایشی دەریادا\nگۆرانییەکی تەواو لە ترساندن\nکەشتیەکی ونبوو لە ئاسماندا\n١٥ خولەک لە بێدەنگی\nچاوێکی شاراوە لە دەریایەکی دوور\nنیشانەشکێن لە گەردوونێکی ترەوە\nتەپکە گوڵە بەڕۆژەی دۆزەخی\nنامەی سووری خۆشەویستی\nپێڕستی زنجیرە تایبەتەکان\nلوپینی سێەم دژی لێکۆڵەر کۆنان • لوپینی سێیەم دژی لێکۆڵەر کۆنان (فیلم) • ھەڵاتووەکە: کۆگۆرۆ مۆری • ڕێکخراوی ڕەش: مێژووی ڕەش • دیارنەمانی کۆنان ئێدۆگاوا: خراپترین دوو ڕۆژ لە مێژوودا • ساڵێکی نوێی خۆش کۆگۆرۆ مۆری\nپێڕستی زنجیرە ئۆڤاکان\nکۆنان دژی کید دژی یایبا • شازدە گومانلێکراوەکە • کۆنان و ھیجی و منداڵە ونبووەکە • کۆنان، و کید، و دایکە بلۆرییەکە • ئامانجەکە بریتییە لە کۆگۆرۆ!! ڕاپۆرتی تیمی لێکۆڵەرە بچووکەکان • گەڕان بەدوای گەوھەرە ونبووەکە • نامەیەکی ڕکابەری لە دکتۆر ئەگاساوە بۆ لێکۆڵەرە بچووکەکان • دۆسییەی بیرکەرەوە خوێندکارە لێکۆڵەرەکەی قوتابخانەی ئامادەیی سوزوکو سۆنۆکۆ • نامۆکە دوای تێپەڕبوونی ١٠ ساڵ • کید لە دوورگەیەکی بۆسەکراو • داوایەکی نھێنی لە لەندەنەوە • پەرچووی ئێکسکالیبۆر\nگۆڤاری ھەفتانەی شۆنن سەندەی • ماجیک کایتۆ • کۆمەڵە چیرۆکە کورتەکانی گۆشۆ ئۆیاما • حەوت منداڵەکە (ناناتسو نۆ کۆ)\nپۆلەکان • کۆمنز • وتەکان\nوەرگیراو لە «https://ckb.wikipedia.org/w/index.php?title=میواکۆ_ساتۆ&oldid=575601»\nکەسایەتییە مێینەکانی ئەنیمێ و مانگا\nکەسایەتییەکانی لێکۆڵەر کۆنان\nئەفسەرانی پۆلیسی خەیاڵی\nکەسایەتییەکانی ئەنیمێ و مانگا\nئەم پەڕەیە دواجار لە ٠٥:٢٦ی ١٤ی حوزەیرانی ٢٠١٨ نوێ کراوەتەوە.


ئاكۆ ته‌قه له‌زاوا ده‌كات و بوكێش گیان له‌ده‌ستده‌دات – خێــــزانەکەم\nسەرەکی / چیرۆکی ڕاستی ژیان / ئاكۆ ته‌قه له‌زاوا ده‌كات و بوكێش گیان له‌ده‌ستده‌دات\nئاكۆ ته‌قه له‌زاوا ده‌كات و بوكێش گیان له‌ده‌ستده‌دات\nنیسان 4, 2018\tچیرۆکی ڕاستی ژیان, نوێترین بابەت 158 بینین\nرق و توڕه‌ی ناخی به‌هۆی ره‌تكردنه‌وه‌ی داواكه‌ی له‌لایه‌ن باوكییه‌وه زیاتر ئاكۆ توڕه ده‌كات و هیچ له ئامۆژگارییه‌كانی باوكی وه‌رناگرێت و دواتر به‌ده‌ستی خۆی كه‌سێك ده‌كوژێت و خه‌ونی به‌یه‌كگه‌یشتنی كوڕ و كچێك له‌كاتی گێڕانی ئاهه‌نگی هاوسه‌ریاندا تێكده‌دات، ورده‌كاری روداوه‌كه‌ش له دادگا ئاشكراده‌كرێت.\nكامه‌ران دانیشتووی یه‌كێك له‌شاره‌كانی هه‌رێمی كوردستانه و پیشه‌ی پاسه‌وانه له یه‌كێك له‌پێشانگاكانی ئۆتۆمبێل، به‌رۆژیش هه‌ر له‌پێشه‌نگاكه‌دا كاری چایچێتی و پاككردنه‌وه‌ی ئۆتۆمبێل ده‌كات، خاوه‌نی پێشه‌نگاكه ناوی حاجی عومه‌ر-ه و كارده‌كات، كامه‌ران گه‌نجێكی ده‌سپاكه و كه‌سایه‌تیه‌كی له‌سه‌رخۆ و باشی هه‌یه و له‌كاریشدا لێهاتوو و ئازایه، به‌هۆی ئه‌و تایبه‌تمه‌ندیانه‌شه‌وه متمانه لای خاوه‌ن كاره‌كه‌ی زیاتر دروست ده‌كات، ته‌نانه‌ت زۆركات حاجی عومه‌ر بۆ ئیش و كاری ماڵه‌وه‌ش كامه‌ران ده‌نێرت و هه‌رگیز كوڕه‌كانی دیكه كه له‌پێشه‌نگاكه‌دا كارده‌كه‌ن بۆ ئه‌و كارانه راناسپێرێت.\nهه‌ركاتێك خێزانه‌كه‌ی پێویستی به‌هه‌رچییه‌ك بێت و حاجی عومه‌ر خۆی ده‌رفه‌تی نه‌بێت، راسته‌وخۆ داوا له‌كامه‌ران ده‌كات ئه‌و كاره‌ی بۆ جێبه‌جێ بكات، به‌هۆی هاتووچۆی بۆماڵی حاجی عومه‌ر له‌وێ كامه‌ران كچێكی جوان ده‌بینێت كه خه‌ڵكی رۆژهه‌ڵاتی كوردستانه و ناوی(ناسك)ه و به‌هۆی ئه‌وه‌ی كه‌سوكاری نه‌ماوه حاجی عومه‌ر لای خۆی داڵده‌یداوه و بۆته ئه‌ندامێكی خێزانه‌كه‌یان، چه‌ندجارێك كه كامه‌ران ده‌چێت بۆ ماڵی خاوه‌ن كاره‌كه‌ی له‌لایه‌ن ناسكه‌وه پێشوازی لێده‌كرێت و ئه‌و كه‌لوپه‌له‌كانی لێوه‌رده‌گرێت.\nناسك كچێكی جوان و باڵاپۆشه و ته‌مه‌نی 21 ساڵه، هه‌مووجارێك به‌ڕوویه‌كی خۆشه‌وه پێشوازی له‌كامه‌ران ده‌كات و ده‌ستخۆشی لێده‌كات، به‌هۆی جوانی و ره‌وشتییه‌وه كامه‌ران دڵی ده‌چێته‌سه‌ر ناسك و له‌گه‌ڵ هه‌ر بینینێكیدا زیاتر هۆگری ده‌بێت تاوه‌كو ده‌گاته ئه‌و ئاسته‌ی هه‌ستی خۆشه‌ویستی به‌رامبه‌ری له‌لا دروست ده‌بێت، له‌به‌رامبه‌ریشدا ناسك-یش دڵی ده‌چێته‌سه‌ر كامه‌ران، تاوه‌كو رۆژێك هه‌سته‌كه‌یان به‌رامبه‌ر یه‌كتر ده‌رده‌بڕن و په‌یوه‌ندیان دروست ده‌بێت، له‌سه‌ره‌تادا ناوێرن ئه‌و هه‌ست و په‌یوه‌ندییه‌یان بۆ حاجی عومه‌ر و خێزانه‌كه‌ی باس بكه‌ن و له‌كاردانه‌وه‌ی توند و دوركه‌وتنه‌وه له‌یه‌كتر ده‌ترسن.\nبێ ئاگا له‌و په‌یوه‌ندییه‌ی نێوان ناسك و كامه‌ران، كوڕێكی حاجی عومه‌ر كه‌ناوی ئاكۆیه، زۆر دڵی به ناسكه‌وه‌یه و چه‌ندجارێكیش داوای له‌باوكی كردوه كه بۆی بهێنێت، به‌ڵام باوكی رتیده‌كاته‌وه و پێیده‌ڵێت له بیری خۆتی ببه‌ره‌وه، چونكه پێیوایه ناسك له‌گه‌ڵ منداڵه‌كانی خۆیدا گه‌وره‌ی كردوه و وه‌ك خوشك و برای یه‌كتریان لێهاتووه، لای خۆیه‌وه ئاكۆ ناتوانێت بڕوا به‌و بیركردنه‌وه‌یه‌ی باوكی بهێنێت و بڕیارده‌دات كه نه‌هێڵێت ناسك بۆكه‌س ببێت، ده‌ڵێت هه‌ركه‌سێك لێیه‌وه نزیك بێته‌وه ده‌یكوژم.\nكاتێك ناسك و كامه‌ران، باسی په‌یوه‌ندی و نێتیان بۆ حاجی عومه‌ر ده‌كه‌ن، حاجی زۆری پێخۆش ده‌بێت و به‌شیاوی ده‌زانێت ببنه هاوسه‌ری یه‌كتر و بڕیارده‌دات هاوكاریان بكات، ته‌نانه‌ت خانوویه‌ك له‌سه‌ر حسابی خۆی بۆیان بكڕێت، ئاكۆش به‌دڵێكی پڕ له‌ڕق و توڕه‌ییه‌وه له په‌یوه‌ندی و هه‌نگاوه‌كانی ئه‌نجامدانی هاوسه‌رگیرییه‌كه‌یان ده‌ڕوانێت و بیر له‌جێبه‌جێكردنی ئه‌و قسه‌یه‌ی ده‌كاته‌وه كه وتویه‌تی هه‌ركه‌سێك بیهێنێت ده‌یكوژێت، رووبه‌ڕووش هیچ شتێك ناڵێت، ئه‌مه‌ش لای ناسك و كامه‌ران والێكده‌درێته‌وه كه ئاكۆ هێوربۆته‌وه، دوای كڕینی خانووه‌كه بۆیان له‌لای حاجی عومه‌ره‌وه و خۆئاماده‌كردنیان بۆ ئاهه‌نگی هاوسه‌رگیری نێوان كامه‌ران و ناسك، له‌ولاشه‌وه ئاكۆ خۆی ئاماده ده‌كات تاوه‌كو خۆشییه‌كه‌یان لێ بكات به‌شین.\nله‌وكاته‌ی بوك و زاوا دێنه‌ناو هۆڵه‌كه‌وه كه ژماره‌یه‌ك له‌كه‌سوكاری حاجی عومه‌ر و كامه‌ران ئاماده‌ن، ئاكۆ ده‌مانچه‌یه‌ك ده‌رده‌هێنێت ته‌قه له‌زاوا ده‌كات و فیشه‌كێك به‌شانیه‌وه ده‌نێت، به‌ڵام ناسك یه‌كسه‌ر خۆی ده‌خاته‌به‌ر كامه‌ران و دوو فیشه‌كی به‌رده‌كه‌وێت و راسته‌وخۆ گیان له‌ده‌ست ده‌دات و دواتر كامه‌رانیش به‌برینداری بۆ نه‌خۆشخانه ده‌گوازنه‌وه، دوای ئه‌نجامدانی نه‌شته‌رگه‌ری له‌مردن رزگاری ده‌بێت، ئاكۆش دوای شه‌ش مانگ له‌خۆشاردنه‌وه و هه‌ڵهاتنی ده‌ستگیرده‌كرێت و به‌پێی مادده‌ی 406 له‌یاسای سزادانی عیراق سزای له‌سێداره‌دانی به‌سه‌ردا ده‌سه‌پێندرێت


نابینابووە؛ خاوەنی سێ کوڕە شەهیدی سەنگەرەو کەس ئاوڕی لێ ناداتەوە – NISHAN PRESS\nنابینابووە؛ خاوەنی سێ کوڕە شەهیدی سەنگەرەو کەس ئاوڕی لێ ناداتەوە\nکاتی نوسین تەموز 13, 2016\nحاجی شێخەی وەرتی، نیشتمانپەروەرێکی دێرین، دانەبڕاو لە هەردوو شۆرشی ئەیلول‌و شۆرشی نوێ، دۆستێکی نزیکی مام جەلال‌و د.فوئاد مەعسوم‌و نەوشیروان مستەفاو کۆسرەت رەسول‌و دەیان سەرکردەی دیکەی کوردستان. خاوەنی سێ کوڕی شەهیدە.\nکوڕی یەکەمی مام حاجی شێخە ناوی مستەفا بوو، جێگری فەرماندەی کەرت بوو، ساڵی ١٩٨٥ لە زارگەڵی-پردەشاڵی شەهید بوو، کوڕی دووەمی مام حاجی شێخە ناوی قادر بوو، لەناو مەکتەبی سیاسی یەکێتی لە شاری هەولێر شەهید بوو کە دەستەی یەکەمی پارێزەری د. فوئاد مەعسوم بوو، کوڕی سێیەمیشی فەرماندەی سریەو ناوی ئیدریس بوو کە ناسناوی هەڤاڵ کاوەی هەڵگرتبوو، لە ٢٠١٥ لە شەڕی داعش لە گەرمیان شەهید بوو.\nمام حاجی جگە لەو سێ جوامێرە خاوەنی چەند کوڕو کچێکی دیکەی پەککەوتەیە، لە ماڵێکدا دەژی کە چاو بەرایی نادات تەماشای بکات. مام حاجی بە نابیناییەوە ژیانێکی پڕ لە ئازار بەڕێ دەکات، ژیانێکی تاریک، لە دۆخی جگەرسوتانی باوکێکی میهرەباندا. سەرباری هەموو ئەو دۆستە پلە باڵایانەی مام حاجی، وێرای پێشکەشکردنی سێ جوامێر بۆ شۆڕش‌و گەلی کوردستان، کەچی لە نابیناییدا بێ ناز کەوتووە، نە دۆستەکانی ئاوڕی لێ دەدەنەوە، نە هەوڵی چارەسەرکردنی چاوەکانیشی بۆ دەدەن.\nلە سەردانێکی نیشان پرێس بە بۆنەی جەژنی رەمەزان، مام حاجی ئاهێکی قوڵ، زۆر قوڵی هەڵمژی، نەیدەزانی باسی ئازارەکانی ناخی بکات، یاخود ئازارە جەستەییەکانی، نەیدەزانی باسی بێ وەفایی هەموو ئەو دۆست‌و برادەرانە بکات کە لە رۆژگاری شۆڕشی شاخ ماڵی مام حاجیان کردبووە قۆناغی گردبوونەو شوێنی حەوانەوە، نە باسی نائومێدییەکانی بکات لەو دۆخەی کە ئێستا کوردستان پێیدا تێپەڕ دەبێت.\nمام حاجی شێخە، وەک هەڵۆیەک بە ئومێدەوە گوتی: “رۆڵەی خۆم من کوڕەکانم بە حزبەکان نەبەخشیون، من کوڕەکانم کردنە قوربانی گەلێک کە لە تێکۆشانی بەردەوام دایە بۆ بەدەستهێنانی ئازادی‌و سەروەری” هەروەک باسیشی لەوە کرد کە ئەو چاوی لە پارەو پوڵی دنیا نییە، بەڵکو حەزی دەکرد مەجلیسی دیوەخانە کۆنەکەی هەمیشە بە دۆستانی دوێنێ ئاوەدان بوایە، نەک پشتی تێ بکەن‌و ئیتر دەیان‌و سەدان مام حاجی دیکەی هاوشێوە ئەو لەبیر بکەن، وتیشی با ئەوانەی بە خۆیان دەنازن بزانن ئەوەی بەدەستهاتووە بەرهەمی خۆێنی شەهیدانی کوردستانە کە هەموویان جگەرگۆشەی خوێنی من بوون.\nئەگەر کەسێکی وەک مام حاجی شێخەی وەرتی لە وڵاتێکی ئەمەکدار بوایە بۆ تێکۆشەرانی خۆی، ئەوا پەیکەری مام حاجیان وەک سیمبولی بەرخودان‌و ئازایەتی‌و دانەبڕاوی لە خەباتی گەلێک لە دەروازەی زۆربەی شارەکانی بەرز دەکردەوە، بەڵام لە وڵاتی ئێمە هەژاران خوێن دەڕێژن‌و ئەوانی تریش……\nئەگەر سەردانی ماڵی مام حاجی بکەیت کە لەباوەشی کوڕێکی دیکەیدا ژیان بەسەر دەبات، رەنگە شەرم داتبگرێ بچیتە ژوورەوە، چونکە دەبوایە ماڵی مام حاجی بەشێوەیەک بوایە کە ببێتە دیوەخانی تێکۆشەرانی ناوچەکەو لە هەموو بۆنەیەکدا لەوێدا کۆببنەوە، بەڵام…


له‌لایه‌ن: محەمەد ڕزگار - به‌روار: 2021-04-07-01:55:00 - کۆدی بابەت: 4238\nپێشبینیکردنی کەش چۆنە؟\nبێگومان کەش کار دەکاتە سەر ژیانی کەسایەتی مرۆڤ و کاردەکاتە سەر جۆری جل و بەرگەکانی ڕۆژانە و تەنانەت کار دەکاتە سەر پلانی ڕۆژانەی کارەکان و هەتا دەگاتە کارکردن لەسەر سەردانەکانت بەتایبەت بە فڕۆکە و کەشتی. پێشبینی کردنی کەش بریتییە لە زانین و پێشبینکردنی کەش بۆ ماوەی ٣ تا ٥ ڕۆژی داهاتوو، زانای ڕوانگەزانی کەسێکە زانیارییەکانی پەیوەست بە بارودۆخی کەش و هەوا بە چەندین تەکنیکاری گرنگ کۆ دەکاتەوە بەم شێوەیە.\nتەکنیکی پێشبینی کردنی کەش\nبۆ پێشبینی کردنی کەش بە وردی زانایانی رووانگە پێویستیان بە چەند پێوانەیەکی بارودۆخە جیاجیاکانی کەش هەیە دەبێت وەکو پەستانی هەوا، شێ ، دابارین، پلەی گەرمی، خێرایی باو ئاڕاستەکەی، زانایان چەندین دەزگا و ئامێری تایبەت بەکاردەهێنن بۆ کۆکردنەوەی زانییارییەکان بە تایبەت لە نزیک ڕووی دەریا و لەسەرەوەی پانتاییە ئاویە گەورەکان، بۆ نموونە بەکارهێنانی باڵۆنی گەورە کە ئامێری ئەلکترۆنی تێدایە بۆ پێوانەکردنی بارودۆخی کەش لە بەرزایی ٣٠ کیلۆمەتر. زاناکانی ڕوانگەکردن و پێشبینیکردنی کەش دەتوانن خێرایی و ئاڕآستەت با بزانن لە ڕێگەی بەدواداچوونی باڵۆنەکان.\nپێوانەکردنی پلەی گەرما و پەستانی هەوا\nئەو دەزگایەی بەکاردێت بۆ زانینی پلەی گەرمی هەوا ناودەبرێت بە گەرمی پێو تيرمۆميتر Thermometer کە پێك دێت لە بۆريەکی شووشەیی تەسکی داخراو کە شلەیەکی تێدایە. هەر كاتێك پلەی گەرمی هەوا بەرز بێتەوه ئەوا شلەکە دەکشێت و بۆ سەرەوە بەرز دەبێته وە بەڵام ئەگەر پلەی گەرمای هەوا نزم بێتەوه شلەکە دێتەوه يەك و نزم دەبێتەوه بۆ خوارەوە.بەڵام بارۆميتر Barometer دەزگایەکه بەکاردێت بۆ پێوانەکردنی پەستانی هەوا، باروميتەرى جيوە پێك دێت لە بۆريەکی شووشەيی کە يەك لاى داخراوه و لە ناو دەفرێکی پڕ لە جیوەدا دانراوه، كاتێك پەستانی هەوا ده کەوێته سەر جیوەی ناو دەفرەکە ئەوا جيوەی ناو بۆریەکە بەرز دەبێتەوە، هەرچەندە پەستانی هەوا بەرز بێتەوە جيوەی ناو بۆريە شووشەييەكەش زیاتر بەرز دەبێتەوه.\nبابه‌ته په‌یوه‌ندیداره‌كان به : پێشبینیکردنی کەش


دەستەی مافی مرۆڤ: ئەو بنەماڵانەی بەچەک شەڕ دەکەن ئەندامی دەزگا ئەمنییەكانن | ROJnews\nدووشەممە, 17 يون 2019 - 08:19\nوتەبێژی دەستەی سەربەخۆی مافەكانی مرۆڤ لە هەرێم، ڕایدەگەیەنێت، هێشتا چەك لەدەست گروپ و بنەماڵە و عەشیرەتەكاندا ماوە و ئەو بنەماڵە و عەشیرەتانەش کە بەشەڕدێن كەسانی ئاسایی نین، بەڵكو ئەندامی دەزگا ئەمنیەكانن، چالاكوانێكی مەدەنیش دەڵێت: دەبێ حكومەت مۆڵەتی پێدانی چەك زۆر توند بكات.\nبەپێی ئامارێك كە لە هێزەئەمنییەكان دەست ڕۆژنیوز، كەوتووە بە تەنها لە هەفتەی ڕابردوو لە سنوری پارێزگای هەولێر و دهۆك بەهۆی چەكەوە دوو كەس كوژراون پێنج كەسی تریش بیندرابوون، ئەمەش نیگەرانی زۆری شەقام و بەرپرسانی مافی مرۆڤی بەدوای خۆیداهێناوە.\nڕۆژی ٢٠ی کانوونی دووەمی ٢٠١٩ دەستەی سەربەخۆی مافی مرۆڤی هەرێمی کوردستان بە ئامانجی كه‌مكردنه‌وه‌ی دیارده‌ی چه‌كداری و بە بەشداریی ڕاگەیاندنەکان، مامۆستایانی ئاینیی، ڕۆشنبیران و ڕیکخراوەکانی کۆمەڵگای مەدەنیی، هەڵمەتێکی ١٥ ڕۆژیی ڕاگەیاند.\nلە بارەی دیاردەی چەکداری و ئەنجامی هەڵمەتەکەیان، محەمەد گۆمەشینی، وتەبێژی دەستەی سەربەخۆی مافی مرۆڤی هەرێمی كوردستان، وتی: هەڵمەتەكەمان سەركەتوو بوو، دوای هەڵمەتەكەش بە نووسراوی فەرمی وەزارەتی ناوخۆمان ئاگاداركردەوە لەوەی كە چەك مەترسییە لە دەست هاوڵاتیان و دەبێ ئەوانیش چالاكیان هەبێ، دواتر دەستیان بە هەڵمەتێك كرد و زۆرترین چەكیان دەست بەسەرداگرت، هەروەها هەڵمەتەكە هەولێر، سلێمانی، دهۆك، هەڵەبجە، گەرمیان، سۆران و ڕاپەڕینشی گرتەوە، جگە لە چەكیش ژمارەیەك لە ئۆتۆمبیلی بێ مۆڵەت و بێ تابلۆش دەستیان بەسەردا گیرا".\nوتیشی: "كێشەكە لەوەدایە ئەم هەڵمەتە كاتییە و ئەو هاوڵاتیانەی چەكیان هەیە سەرەتا دەیشارنەوە بەڵام دواتر چەكەكان دەردێننەوە و هێشتا چەك لەدەست هاوڵاتیان و عەشیرەتەكان هەیە".\nمحەمەد گۆمەشینی، ئاماژەی بەوەشكرد "بەدواداچوونەكانمان بەردەوامیان هەیە لەسەر ئەوەی كە هەركاتێك دوو بنەماڵە یان دوو گروپ و عەشیرەت بەشەڕدێن ئەندامانی شەڕكەر، كەسانی ئاسایی نین، بەڵكو ئەندامی دەزگا ئەمنیەكانن، پۆلیس، پێشمەرگە یان ئاسایشن، چونكە ئەوانە ئازادانە چەك بەكاردێنن".\nئەو بەرپرسەی دەستەی مافی مرۆڤ، ئاشكراشیدەكات، بۆ بەرگرتن لەو دیاردەیە دەستەی مافی مرۆڤ چەند خاڵێكی داوەتە وەزارەتی ناوخۆ تا كاری لەسەر بكات لەوانەش "هیچ ئەندامێكی هێزە ئەمنییەكان چەك نەباتە ماڵەوە، چونکە كە چەك لە شوێنی دەوام بوو ئەگەر شەڕ ڕوویدا لە نێوان خێزانەكان و لە كۆڵان چەك بەكارنایەت، كاتێك پۆلیس و ئاسایش دەچنە شوێنی شەڕەكان ترسی ڕووبەڕووبوونەوە هەیە، هەروەها مەفرزەی بەردەوام هەبێت لەناكاو دەربچێت ئەوکات ئەوانەی چەكیان هەیە ترسیان دەبێت، هەروەها دۆسییەكانی بەردەم دادگا پەلەیان تێدا بكرێت و تاوانباران بەسزا بگەیەنرێن، بۆیە ئێمە داوامان كردوە و ئێستاش هەڵمەت هەیە، بەڵام وەك پێویست نین و پچرپچڕن".\nهەر لەسەر ئەو پرسە سەلام كەمال، توێژەر و چالاكوانی كۆمەڵگای مەدەنی، ڕایگەیاند: لەماوەی ڕابردوو بینیمان لەسەر ئاستی كوردستان و لە هەولێر چەند دیاردەیەكی كوشتن ڕوویدا ئێمە دەبێ لە تاكەوە دەست پێبكەین لە هۆشیاركردنەوەی لە بەرامبەر بەكارهێنانی چەك كە زۆر گرنگە لە ڕاگەیاندنەوە هۆشیار بكرێتەوە كە چەك سودو زیانی چییە.\nوتیشی: دەبێت حكومەت مۆڵەتی پێدانی چەك زۆر توند بكات و هەروەها بەدواداچوون بۆ دیاردەكانی چەك بكات و بەرەنگاری حاڵەتەكان ببێتەوە و لە هۆكارەكانی كوشتن بكۆڵێتەوە، ئێمە كۆمەڵگەیەكین خەریكین بەرەو دنیای پێشكەوتن هەنگاو دەنێین و داوای دەوڵەتی خۆمان دەكەین، بەڵام لە لایەکی دیکەوە ساڵەكانی نەوەدی سەدەی رابردوو خەریکە زیندوو دەبێتەوە كە دەمانبینی چ دیاردەیەكی زەقی چەك هەڵگرتن هەبوو.


یەکی ئایار لە مێژوودا – History Of Kurd\nHome / ئەمرۆ لەمێژوودا / یەکی ئایار لە مێژوودا\nزريان احمد 2016-04-30\tئەمرۆ لەمێژوودا, مێژووى جیهان, مێژووى گشتى لێدوان نووسین ناچالاککراوە لە یەکی ئایار لە مێژوودا 2,336 Views\nیەکی ئایار لە مێژوودا\nهه‌شت سه‌عات كار، هه‌شت سه‌عات پشوودان، هه‌شت سه‌عات نووستن، ئه‌وه دروشمی ٣٤٠ هه‌زار كرێكارى مانگرتوى شارى (شیكاگۆ)بوو له‌ئه‌مریكا له‌ساڵى ١٨٨٦دا ،كه له‌رۆژى یه‌كى ئایارى ئه‌و ساڵه‌دا ئه‌مریكا به‌سه‌رپه‌رشتیى ( یه‌كێتیى ئه‌مریكا بۆ كار)، سەدان خۆپیشاندان و مانگرتنى كرێكارانى به‌خۆوه بینى.\nداواى هاوبه‌شى كرێكاران ئه‌وه‌بوو كه له‌و رۆژه به‌دواوه ئیتر كرێكاران له‌هه‌شت سه‌عات زیاتر كار ناكه‌ن. سه‌رگرتنى ئه‌و داواكارییه‌ى كرێكاران هه‌روا به‌ئاسانى نه‌بوو، به‌ڵكو له‌وكاته‌ى كه یه‌كێك له‌رێبه‌رانى كرێكارانى كارگه‌ى (ماكۆر میك)ى كشتوكاڵیى له( شیكاگۆ) وتارى ده‌خوێنده‌وه، ئاژاوه‌یه‌ك دروستبوو، سه‌ره‌نجام پۆلیس ته‌قه‌ى كردو چه‌ند كرێكارێك گیانیان له‌ده‌ستدا.\nرۆژى دواتر زیاتر له ١٢٠٠ كرێكار له‌گۆڕه‌پانى ( های ماركێت)ى شاره‌كه كۆبوونه‌وه بۆ سووربوون له‌سه‌ر داواكارییه‌كانیان، ئه‌و كۆبوونه‌وه‌یه‌ش توندوتیژیى لێكه‌وته‌وه‌ء سه‌ره‌نجام چوار كرێكارو ژماره‌یه‌ك پۆلیسیش گیانیان له‌ده‌ستدا ١٠٠ یشیان برینداربوون.\nده‌ره‌نجامى رووداوه‌كان و سووربوونى خاوه‌ن كارگه‌و سه‌رمایه‌داره‌كان به‌و ئاقاره گه‌یشت، هه‌شت سه‌ركرده‌ى كرێكاران به‌ئیعدام حوكمدران.\nحوكمه‌كه له‌ساڵى ١٨٨٦ دا به‌سه‌ر حه‌وتیاندا جێبه‌جێكرا دیارترینیان (ئۆگیست سپینز، ئه‌دۆڵف فیشه‌ر، ئه‌لبێرت پارسۆنزو جۆرج ئه‌نگیل)بوون، یه‌كێكیشیان خۆى كوشت. به‌لام خه‌باتى كرێكاران نه‌وه‌ستاو په‌كى نه‌كه‌وت.\nساڵى ١٨٨٩ كه‌بزووتنه‌وه كرێكارییه‌كانى ئه‌وروپا له‌هه‌ر كات یه‌كگرتوتربوو، كۆنگره‌ى كرێكارانى جیهان كه دواتر بووه سۆشیالیستیى نێونه‌ته‌وه‌یى دووه‌م، بڕیاریدا مانگرتن له‌سه‌رتاسه‌رى ئه‌وروپادا به‌رپابكرێت له‌پێناوى هه‌شت سه‌عات كاردا.\nساڵى ١٨٩٠یش نوێنه‌رانى ٤٠٠ رێكخراوى كرێكاریى بڕیاریاندا كه خه‌بات بۆ هه‌شت سه‌عات كار به‌رده‌وام بێت، رۆژى یه‌كى ئایاریش كرایه رۆژى كرێكاران بۆ رێزلێنان له‌گیانى كرێكارانى (هاى ماركێت)ى شیكاگۆو سه‌ركرده‌كانیانء رۆژى پشووى هه‌موو كرێكاران بێت له‌جیهاندا.\nله‌كوردستانیش كرێكارانی كورد له ٧ى ته‌مموزى ساڵى ١٩٤٦ دا لە سه‌ندیكای كرێكارانى نه‌وت كه زۆربه‌یان كوردبوون داواى وتوێژو دانوستاندیان کرد له‌گه‌ڵ كۆمپانیاى نه‌وتدا و بڕیاریاندا له‌یه‌كى ئایارى ئه‌و ساڵه‌دا بۆ داواى مافه پیشه‌ییه‌كانیان مانگرتن رابگه‌یه‌نن، به‌ڵام حكومه‌ته‌كه‌ى ئه‌رشه‌د عومه‌ری به‌هێزو توندوتیژیى وه‌ڵامیدانه‌وه، سه‌ره‌نجام ١٦ كرێكار شه‌هیدبوون زیاتر له‌سی كه‌سیشیان برینداربون.\nPrevious میرزا غوڵام حوسه‌ینی بازرگان (مێجه‌ر سۆن)


جیاوازیی نێوان پێداچوونەوەکانی «ویکیپیدیا:فێرکاری (بەستەرەکان لە ویکیپیدیا)» - ویکیپیدیا، ئینسایکڵۆپیدیای ئازاد\nجیاوازیی نێوان پێداچوونەوەکانی «ویکیپیدیا:فێرکاری (بەستەرەکان لە ویکیپیدیا)»\nویکیپیدیا:فێرکاری (بەستەرەکان لە ویکیپیدیا) (بینینی سەرچاوە)\nوەک پێداچوونەوەی ١١:١٥، ١٠ی کانوونی دووەمی ٢٠١٠\n٢٧ بایت زیاد کرا ، ١٠ years ago\nگۆڕینی Namespace ی wikipedia بۆ (ویکیپیدیا)\nوەک پێداچوونەوەی ١١:١٤، ١٠ی کانوونی دووەمی ٢٠١٠ (بینینی سەرچاوە)\nBroosk (لێدوان | بەشدارییەکان)\nوەک پێداچوونەوەی ١١:١٥، ١٠ی کانوونی دووەمی ٢٠١٠ (بینینی سەرچاوە)\n(گۆڕینی Namespace ی wikipedia بۆ (ویکیپیدیا))\n::<nowiki>''[[وتاری ئامانج]]''</nowiki> = ''[[وتاری ئامانج]]''\nباشتر وایە دڵنیابیت کە بەستەرەکە ڕێک دەڕوا بۆ ئە پەڕەی کە مەبەستی تۆیە. [[کوردستان]] ناوی وتارێکە سەبارەت بە کوردستان، بەڵام [[کوردستان تی-ڤی]] وتارێکە سەبارەت بە کەناڵی سەتەلایتیی کوردستان. لە ویکی ھێندێ پەڕە ھەن بە ناوی [[wikipediaویکیپیدیا:ڕوونکردنەوە|پەڕەی ڕوونکردنەوە]] کە ئەوانە وتار نین، بەڵکوو پەڕەیەکن کە چەن بەستەر لەخۆدەگرن بۆ ئەو وتارانەی ناویان وەک یەکە، بەڵام ناوەڕۆکیان جیاوازە. شێوەیەکی دیکە لە ڕوونکردنەوە ئەوەیە کە شیکارییەک سەبارەت بە وتارەکە لە ناو جووت کەوانەیەک بنووسی بۆ ناوی وتار. بۆ نموونی [[ئیتاڵی (زمان)]].\n'''زۆر گرنگە ھەر وتارێک لە پۆلی درووستی خۆیدا بێت بۆ ئەوەی دۆزینەوەی بۆ خوێنەرەکان ساکاربێت.''' باشترین ڕێگە بۆ زانینی ئەوەی کام پۆل جێگەی ئەو وتارەیە، ئەوەیە کە بڕوانیتە وتارە ھاوبابەتەکان. بۆ نموونە: ئەگەر وتارێکت نووسیەوە سەبارەت بە جۆرەیەک دار، بڕوانە وتارێک سەبارەت بە جۆرەیەکی دیکەی دار و بزانە ئەو لە کام پۆلدایە.\n
'''چاوبکە لە [[Wikipediaویکیپیدیا:پۆلەکان|پۆلەکان]].'''
\n
'''لە [[Wikipediaویکیپیدیا:فێرکاری_(دەستکاریکردن)/خۆڵبازی|خۆڵبازی]] تاقی بکەوە چی فێربووی'''
\nپاسدەرانی خۆگەڕ، گەڕێنەرەوەکان، بارکەرەکان\nوەرگیراو لە «https://ckb.wikipedia.org/wiki/تایبەت:MobileDiff/19273»


تێچووی ڤیزای شینگن | تێچوو داواکراوە بۆ پۆلێنە جیاوازەکانی ڤیزای شینگن\nئایا تێچووی ڤیزای شینگن چی دەگرێتەوە؟\nتێچووی ئاسایی ڤیزای شینگن داواکاریەکەت دەگرێتەوە بۆ ڤیزای شینگن.\nلە هەموو دۆخەکاندا هەرچیەكبێت، باڵوێزخانە\_کونسوڵخانە یان خزمەنگوزاری دابینکەری ڤیزا دەست بە پڕۆسەکردنی داواکاری ڤیزاکەت ناکەت هەتاوەکو تۆ پارەی تێچووی ڤیزای شینگنەکەت پێشکەش نەکەیت.\nتێچووی ئاسایی ڤیزای شینگن بۆ کەسێکی پێگەیشتوو ٨٠ یۆرۆ.\nمنداڵانی تەمەن ٦-١٢ ساڵ دەبێت ٤٠ یۆرۆ بدەن.\nمنداڵانی خوار تەمەن ٦ ساڵ بێبەرین.\nلەگەڵ منداڵانی بچوك، هەندێک داواکەرانی تایبەت بەدەرخراون لە هەموو تێچوویەکی ڤیزا. ئەگەر تۆ یەکێکی لەمانەی خوارەوە، تۆ بەدەرخراویت لە پارەدانی تێچووی ڤیزای شینگن:\nتوێژەری زانستی کە دەیەوێت توێژینەوەی زیاتر بکات یان بەشداری بکات لە کۆنفڕانس\_سیمیناری زانستی.\nخوێندکارێك (لە هەر ئاستێك، لەوانە دوای دەرچوون) یان مامۆستایەك\_پڕۆفیسۆڕێك کە گەشت دەکات لەگەڵ خوێندکار (ان) کە گەشت دەکات بۆ ناوچەی شینگن بۆ تۆمارکردن لە مەشقکردنی پەروەردەیی یان خوێندن.\nتەمەن ٢٥ ساڵ یان کەمتر، کە نوێنەرایەتی دامەزراوەیەکی نا-قازانج بکات و بەشداری بکات لە کۆنفڕانسەکان\_سیمینارەکان\_چالاکیەکانی کلتوری، پەروەردەیی، یان وەرزشی کە ڕێکخرابێت لەلایەن دامەزراوەیەکی نا-قازانج.\nتەمەن ٢٥ ساڵ یان کەمتر، بەشداری بکات لە کۆنفڕانسەکان\_سیمینارەکان\_چالاکیەکانی کلتوری، پەروەردەیی، یان وەرزشی کە ڕێکخرابێت لەلایەن دامەزراوەیەکی نا-قازانج.\nئەگەر تۆ پاسپۆڕتی خزمەتگوزاری یان دیپلۆماتیت هەیە.\nچۆن پارەکە بدەم؟\nکونسوڵخانە\_باڵوێخانەی یان دابینکەرانی خزمەتگوزاری ڤیزای وڵاتانی جیاواز پڕۆسەی جیاوازیان هەیە بۆ پەسەندکردنی پارەکان بۆ داواکاری ڤیزای شینگن.\nلە زۆربەی دۆخەکاندا، هەر کونسوڵخانە\_باڵوێخانەی یان دابینکەرانی خزمەتگوزاری ڤیزا کە تۆ لەڕێگەیەوە داواکاری پێشکەش دەکەیت پارەکان پەسەند دەکەن لە شێوازی پسوڵە، پارەی ئامادە، یان گواستنەوەی بانکی. پەیوەندی بکە بە کونسوڵخانە\_باڵوێخانە یان دابینکەرانی خزمەتگوزاری ڤیزای جێگیری خۆت بۆ زانینی ڕێگە پێشنیارکراوەکانی پارەدان.\nکەی پارەکە بدەم؟\nکونسوڵخانە\_باڵوێزخانەی جیاوازی وڵات و دابینکەرانی خزمەتگوزاری ڤیزا داوای پارەدان دەکەن بە هەنگاوی جیاواز لە پڕۆسەی داواکردن. لە هەموو دۆخەکاندا هەرچۆنێك، دەبێت پارەی تێچووی ڤیزاکەت بدەیت بەر لە پێشکەش کردنی داواکاریەکەت.\nلە هەندێك دۆخدا، هاندەدرێیت لەڕێگەی ئینتەرنێتەوە پارە بدەیت، بەر لە پێشکەش کردنی داواکاری ئینتەرنێتی لەڕێگەی ماڵپەڕی فەرمی داواکاری ئینتەرنێتی. لە دۆخی جێگرەوە، ڕەنگە داوات لێبکرێت پارەکەت پێشکەش بکەیت کاتێك بە شێوەی کەسی دەگەیت بە کونسوڵخانە\_باڵوێخانە بۆ جاوپێکەوتنی داواکاریەکەت. بە بی گومان تۆ فێردەبیت چۆن تێچووی ڤیزاکەت بدەیت کاتیك دەست بە پڕۆسەکردنی داواکاریەکەت دەکەیت. ڕاستەوخۆ پەیوەندی بکە بە کونسوڵخانە\_باڵوێخانە یان دابینکەرانی خزمەتگوزاری ڤیزا ی جێگیری خۆت بۆ زانینی ئەوەی کەی پرەی تێچووەکە پێشكەش بکەیت.\nبە چی دراوێك پارەم لێوردەگیرێت؟\nتێچووەکانی ڤیزاکانی شینگن بە یۆرۆن، بە دراوی وڵاتی لایەنی سێهەم یان دراوی وڵاتی لایەنی سیهەم کە تۆ تێیدا دەژیت و کاتێك داواکاری پێشکەش دەکەیت بۆ ڤیزا. ئەگەر تۆ بە دراوی ناوخۆیی پارە بدەیت (نم. نەك بە یۆرۆ)، تێچووەکەت بە ئاڵوگۆڕی ئاسایی دراوی بیانیدا تێدەپەڕیت بۆ یۆرۆ کە دابینکراوە لەلایەن بانکی ناوەندی ئەوروپا. تکایە تێبینی ئەوە بکە، دوای ناردنی پارەکە، تۆ مافی (دەبێت بەدەست بگات) پسوڵەت هەیە کە دەریبخات پارەی تێچووی ڤیزات داوە.\nئایا هەموو تێچووی ڤیزاکانی شینگن وەکو یەکن؟ ئایا جۆری جیاواز لە ڤیزای شینگن هەمان بڕی نرخیان هەیە؟\nتێچووی هەموو ڤیزاکانی شینگن هاوشێوەن بۆ هەموو مەبەستەکان، جۆرەکان، ژمارەی چونە ژورەوە، و ماوەی مانەوە. ئەمە مانای وایە کە تێجووی ڤیزای شینگنی گەشتیاری بۆ یەك چونە ژورەوە و بۆ چەندین چونە ژورەوە هەمان شتە. تۆ پارەی زیاتر نادەیت بۆ چەندین چونە ژورەوە یان ماوەی مانەوەی زیاتر، و مەبەستێك بۆ گەشتکردن گرانتر نیە لەوەی تر – بۆ نمونە، تێچووی ڤیزای تەندروستی هەمان بڕی ڤیزای بازرگانیە.\nئەگەر داواکاریەکەم بۆ ڤیزای شینگن ڕەتکرایەوە، ئایا پارەکەم پێدەدرێتەوە؟\nبەداخەوە، بە شێوەیەکی گشتی تێچووی ڤیزای شینگن ناگەڕێنرێتەوە. ئەمە مانای وایە ئەگەر داواکاری ڤیزاکەت ڕەتکرایەوە بۆ هەر هۆکارێك، یان ئەگەر داواکاریەت کشانەوە دوای ئەوەی تۆ پارەکەت پێشکەش کرد، ئەوا تێچووی ڤیزای شینگن ناگەڕێنرێتەوە بۆت. ئەمانەی خوارەوە جیاکاری یاسا گشتیەکەن:\nئەگەر ئەو باڵوێزخانە\_کونسوڵخانەیەی کە تۆ داواکاریت بۆ پێشکەش کردووە کەمتەرخەم بوون لە دەرکردنی بڕیارێك لەسەر ڤیزاکەت.\nئەگەر کێشەیەك هەبوو لە کۆکردنەوەی زانیاری بایۆمێتری داواکراو.\nئەگەر داواکاریەکەت پەسەند نەکرا بە یەکێك لەم هۆکارانەی خوارەوە:\n١. تۆ داواکاریەکەت لە ماوەی کاتێکی گونجاودا پێشکەش نەکرد (نم. زۆر زووتر یان درەنگتر پێشکش کرابوو).\n٢. تۆ بەڵگەنامەیەکی گەشتی هاوپێچکراو پێشکەش کردووە کە بە ناکارا بڕیاری لەسەر دراوە.\n٣. تۆ وێنەیەکت پێشکەش کردووە کە وردەکاریەکان پشتڕاست ناکاتەوە لەبارەی قەبارە\_شێواز\_ڕوونی.\n٤. شتێك هەڵەیە لە فۆرمە داواکاریە پێشکراوەکەت.\nئایا هیچ تێچوویەکی تر هەیە کە پێویشتبێت ئاگاداربم لێی؟\nتکایە ئاگاداربە لەوەی کە تێچووی ئاسایی ڤیزای شینگن پڕ نیە لە هیچ تێچوویەکی خزمەتگوزاری بۆ پڕۆسەکردنی ڤیزا، کە ڕەنگە پێویست بکات بیدەیت بەپێی ئەوەی چۆن داواکاریەکەت پێشکەش دەکەیت، (نم. ئاخۆ تۆ داواکاری پێشکەش دەکەیت لەڕێگەی دابینکەرانی خزمەتگوزاری ڤیزا).\nئەگەر تۆ تۆ داواکاری پێشکەش دەکەیت لەڕێگەی دابینکەرانی خزمەتگوزاری ڤیزا، ئەوا بە دڵنیاییەوە تۆ بڕە پارەی زیاترت لێوەردەگیرێت.\nبە پێی یاسا، خزمەتگوزاری بۆ ڤیزای شینگن ڕێگەت پێناداتبە زیادکردنی نیوەی بڕی تێچووی ڤیزا. بۆ نمونە، لەبەرئەوەی خەرجی ئاسایی ڤیزای شینگن بۆ کەسێکی پێگەیشتوو بریتیە لە ٨٠ یۆرۆ، دابینکەری خزمەتگوزاری ڤیزای نابێت لە ٤٠ یۆرۆ زیاترت لێوەرگرێت.


زانکۆی ڕاپەڕین - وێرکشۆپێک بۆ جێبەجێکردنی پڕۆگرامی نوێی خوێندنی بەشی ماتماتیک ڕێکخرا\nوێرکشۆپێک بۆ جێبەجێکردنی پڕۆگرامی نوێی خوێندنی بەشی ماتماتیک ڕێکخرا\nبڵاوکراوەتەوە لە 30 ئەیلول 2021 . سەردانەكان: 231\nئەمڕۆ پێنج شەممە ٣٠ی ئەیلولی ٢٠٢١، بەشی ماتماتیک لە کۆلێژی پەروەردەی بنەڕەت لە زانکۆی ڕاپەڕین، وێرکشۆپێکی بەناونیشانی (جێبەجێکردنی پڕۆگرامی نوێی خوێندنی بەشی ماتماتیک لە ژێر ڕۆشنایی سیستەمی بۆڵۆنا) ڕێکخست.\nلە دەسپێکی وێركشۆپه‌كه‌دا، مامۆستا بەشدار عبداللە لە وتەیەکدا: سوپاسی مامۆستایانی بەشی ماتماتیکی کرد، وێڕای دەستخۆشی لە ئامادەکارانی وێرکشۆپەکە و مامۆستایانی پێشکەشکار، ئامانجی وێرکشۆپەکەی بۆ مامۆستایان و ستافی وانەبێژی و لیژنەی زانستی بەشەکە خستەڕوو.\nپاشان سێ سیمینار، لە لایەن مامۆستایانی شارەزای پرۆسەی دڵنیایی جۆری و شێوازی خوێندن بە سیستەمی بۆڵۆنا پێشکەشکران، سیمیناری یەکەم لەلایەن د.نەجمەدین محمد سعید بە ناونیشانی (هەژمارکردنی کاتژمێرەکانی هەوڵدانی خوێندکار و ژمارەی یەکەکانی وانەکان و جێگیرکردنی لە کۆرسبوک) پێشکەشکرا، دواتر د.جمال علی عمر دووەم سیمیناری بە ناونیشانی (دەرەنجام و ئاکامەکانی فێربوون لە پڕۆگرامی خوێندندا و کارکردن بۆ بەدەستهێنانیان) پێشکەشکرد، سیمیناری سێیەم و کۆتایی لەلایەن د.کمال سمایل محمد بە ناونیشانی ( پێوەر و ڕێنماییەکانی دڵنیایی جۆری و پەرەپێدانی پڕۆگرامەکانی تایبەت بە سیستەمی بۆڵۆنا) پێشکەشکرا .\nبە گفتوگۆی مامۆستایانی بەشی ماتماتیک لەگەڵ پێشکەشکاران لەسەر تەوەر و باسەکان، کۆتایی بە وێرکشۆپەکە هات.\nکۆلێژی زانست مەراسیمی هاوخەمی بۆ مەرگی مامۆستا بێگەرد رێكخست\nسێ مامۆستای زانکۆی ڕاپەڕین توێژینەوەیەک لەگۆڤارێکی ئیمپاکت فاکتەری (1.494) بڵاودەکەنەوە\nئاگاداری سەبارەت بەدەوام لەهەفتەی داهاتوودا\nمەڵبەندی ڕاوێژکاری زانکۆی ڕاپەڕین دەست بەکار دەبێت


دەوڵەتی ئیمارات ئەمڕۆ چوارشەممە ڕایگەیاند 5 لە کارمەندانی وڵاتەکەی لە تەقینەوەکەی دوێنێی نێو بارەگای فەرمانڕەوای پارێزگای قەندەهار لە باشوری ئەفغانسـتان کوژراون.\nدوێنێ سێشەممە لەو کاتەی شاندێـکی ئیمارات بە سەرۆکایەتی محەمەد عەبدوڵڵا ئەلکەعبی سەردانی هومایۆن عەزیز فەرمانڕەوای قەندەهاریان کرد، تەقینەوەیەک لە بارەگای فەڕمانڕەواکە ڕوویدا و لە ئاکامدا بە لایەنی کەم 11 کەس کوژران و نزیکەی 18 کەسی دیکە برینداربوون. باڵیۆزی ئیمارات و فەرمانڕەوای قەندەهار لە نێو بریندارەکاندان.\nخەلیفە بن زاید ئال نهەیان سەرۆکی ئیمارات سەرەخۆشی لە کەسوکاری قوربانیـیەکان کرد و فەرمانی کرد بۆ ماوەی 3 ڕۆژ ئاڵای وڵاتەکەیان لەسەر دامودەزگاکانی حکومەت دابگرن.\nکاربەدەسـتانی ئەفغانسـتان لای خۆیانەوە ڕایانگەیاند 2 یاسادانەر و جێـگری فەرمانڕەوای قەندەهار و دیپـلۆماتێـکی ئەفغانی کە لە باڵیۆزخانەی وڵاتەکەیان لە واشنتنی پایتەختی ئەمەریکا کاردەکات، لە تەقینەوەکەدا کوژراون.\nهەتا ئامادەکردنی ئەم هەواڵە کەس بەرپـرسیارێتی خۆی لە تەقینەوەکە ڕانەگەیاندووە. تاڵیبان بەرپـرسیارێتی خۆی لە چەند هێرشێـکی دوێنێی ناو کابولی پایتەخت ڕاگەیاند، بەڵام هیچ ئاماژەیەکی بۆ تەقینەوەکەی قەندەهار نەکرد.\nجێی ئاماژەیە ئیمارات چەندان پـرۆژەی خزمەتگوزاری لە ئەفغانسـتان ئەنجام دەدات و هەروەها کۆمەک و یارمەتی بۆ خەڵکی ئەو وڵاتە ڕەوانە دەکات.


شەپۆلێكی گەرما و ڕەشەبا هەرێم دەگرێتەوە - تۆڕی میدیایی خەڵک\nشەپۆلێكی گەرما و ڕەشەبا هەرێم دەگرێتەوە\nهەواڵ بڵاوکراوەتەوە: 17/04/2021\nبەپێ ڕاپۆرتە كەشناسییەكان، شەپۆلێكی گەرما ناوچەكانی عیراق و هەرێم دەگرێتەوە و ڕەشەبای لەگەڵ دەبێت.\nبەپێی ڕاپۆرتێك، كە دەستەی گشتی كەشناسی عیراق بڵاویكردۆتەوە، لە سبەینێوە ناوچەكانی وڵات شەپۆلێكی گەرما دەیانگرێتەوە و لە هەندێك ناوچە پلەكانی گەرما دەگاتە سەروو 40 پلەی سەدی.\nلای خۆشیەوە، ئاراس جەبار، شارەزای كەشناسی بۆ (خەڵك) ئاماژەی بەوەكرد، لە ئەنجامی كاریگەری شەپۆلی گەرما لەسەر ناوچەكانمان سبەی بەتێكڕای ٢ پلەی سیلیزی بەرزبوونەوەی زیاتر لە پلەكانی گەرمی ڕووئەدات.\nڕاشیگەیاند، لە سەنتەری پارێزگاكاندا لەنێوان ٣٠ بۆ ٣٣ پلەی سیلیزی ئەبێت و لە ناوچەكانی سنوری ئیدارەی گەرمیان و ناوچە نزمەكان لەنێوان ٣٤ بۆ ٣٧ پلەی سیلیزی ئەبێت.\nوتیشی، “خێرایی با كاتی نیوەڕۆ بۆ ئێوارە لە ئاڕاستەی ڕۆژئاواوە چالاك ئەبێتەوە بە خێرایی ٢٠ تا ٣٥ كیلۆمەتر زیاتر لە كاتژمێرێكدا و ئاسمان بە زۆری ساماڵ ئەبێت”.\nڤایزەر لەسەر ڤاكسینەكە هۆشداری بە عیراق دەدات\nڕاوێژكارێكی كازمی: نزیكەی 400 هەزار كارمەند بەبێ كار مووچە وەردەگرن\nخەڵك- بەپێی ڕاپۆرتە كەشناسییەكان، شەپۆلێكی گەرمای بەتین ناوچەكانی هەرێمی كوردستان دەگرێتەوە و چەند ڕۆژێك بەردەوام دەبێت. ئاراس جەبار، شارەزای…\nجارێكی دیكە غازە ژەهراوییەكە ناوچەكانی هەرێم دەگرێتەوە\nخەڵك- بۆ جاری دووەم دووكەڵ و غازە ژەهراوییەكە (كبریت -so2)ی تەقینەوەی بوركانەكەی ئیتاڵیا ناوچەكانی هەرێم و عێراق دەگرێتەوە و شارەزایەكی كەشناسی…\nشەپۆلێکی بەھێزی گەرما عێراق و هەرێم دەگرێتەوە\nخەڵك- بەپێی ڕاپۆرتە كەشناسییەكان، شەپۆلێكی بەهێزی گەرما ناوچەكانی عێراق و هەرێمی كوردستان دەگرێتەوە و شارەزایەكی بواری كەشناسی داوا دەكات، "ئامادەكاری…\nپێشبینیەكان بۆ گەرمای وەرزی ھاوینی ئەمساڵ ڕاگەیەنرا\nخەڵك- شارەزایانی بواری كەشناسی پێشبینییەكانیان بۆ دۆخی كەشوهەوای هاوینی ئەمساڵ بڵاودەكەنەوە و بەپێی ڕاپۆرتەكانیش هاوینی ئەمساڵ پڕوكێنەر دەبێت…\nكەشناسی هەرێم ڕاپۆرتێكی لەسەر دۆخی كەشوهەوا بڵاوكردەوە\nخەڵك-بەشی هەواڵ بەڕێوەبەرایەتی گشتی كەشناسی و بومەلەرزەزانی هەرێمی كوردستان كەشوهەوای ئەمڕۆ و سبەینێی شارەكانی هەرێمی بڵاوكردەوە. بەپێی پێشبینییەكانی…\nئه‌رشیفه‌کان مانگێک دیاری بکه ئایار 2021 (754) نیسان 2021 (1647) ئازار 2021 (1663) شوبات 2021 (1621) كانونی دووه‌م 2021 (907) كانونی یه‌كه‌م 2020 (62)\nدوو شەپۆلی بەفر و باران هەرێم دەگرێتەوە و بەستەڵەك ڕوودەدات\n16 کانونی دووهەم 2021 11.50 am\nخەڵك- بەشی هەواڵ بەپێی ڕاپۆرتە كەشناسییەكان دوو شەپۆلی بەفر و باران و تەرزە ناوچەكانی هەرێمی كوردستان لەم هەفتەیەدا…\nباران بارین لە هەرێم دەستپێدەكاتەوە\n30 نیسان 2021 10.25 am\nخەڵك- كەشناسی هەرێم پێشبینییەكانی بۆ دۆخی كەشوهەوای 48 كاتژمێری داهاتووی ناوچەكانی هەرێم بڵاودەكاتەوە و ڕایدەگەیەنێت،…\nشەپۆلێكی بەفر بارین ناو شارەكانی هەرێم دەگرێتەوە\n19 کانونی دووهەم 2021 8.14 pm\nخەڵك- بەشی هەواڵ بەپێی ڕاپۆرتە كەشناسییەكان، لە ئەمشەوەوە قۆناغی دوەمی شەپۆلی بەفر و باران ناوچەكانی هەرێمی كوردستان…


١ى ئایار چییە و چى ڕوویداوە؟ – گه‌شه‌پێدان\nماڵه‌وه/ هه‌مه‌ڕه‌نگ/١ى ئایار چییە و چى ڕوویداوە؟\n١ى ئایار چییە و چى ڕوویداوە؟\nهۆکارى دیاریکردنى ڕۆژى ١ى ئایار بۆ ڕۆژى جیهانیى کرێکاران بۆ ئەوە دەگەڕێتەوە، کە حکومەتى ئەمریکا کارى بەو داوایەى کرێکاران نەکرد، کە داوایان کردبوو کارى ڕۆژانەیان لە ١٠ کاتژمێرەوە بکرێت بە ٨ کاتژمێر. لەبەر ئەوەش لە ڕۆژى ١ى ئایاری ١٨٨٦دا بە مەبەستى کەمکردنەوەى گوشارەکانى کارکردن و کەمکردنەوە کاتژمێرەکانى کارى ڕۆژانە لە هەزار و ٢٠٠ کارگەى شارى شیکاگۆى ئەمریکادا دەستیان بە مانگرتن و کۆبوونەوە کرد، کە زیاتر لە ٩٠ هەزار کرێکار بەشدارییان تێدا کرد.\nلە رۆژى ٤ى ئایارى ساڵى ١٨٨٦دا و لە چوارەمین ڕۆژى مانگرتن و کۆبوونەوەى کرێکاران لە شارى شیکاگۆى ئەمریکادا، کرێکاران و لایەنگرەکانیان لە گۆڕەپانى هەى مارکێت دەستیان بە خۆپیشاندانکرد، پۆلیسى هەوڵیدا ڕیگرى لە خۆپیشاندانى پۆلیس بکات، کە لەسەر ڕێگاى خۆپیشاندانەکەدا تەقینەوەیەک ڕوویدا و بە هۆى ئەو تەقینەوەیە پۆلیسک کوژرا و چەند پۆلیس و کرێکاریش برینداربوون، کە بە ڕووداوە خوێناوییەکەى هەی مارکێت ناوبانگى دەرکردووە.\nدوابەدواى ئەوەش پۆلیس تەقەى لە کرێکاران و مانگرتوان کرد و بەو هۆیەوە دەیان کرێکار کوژران (کە لەلایەن پۆلیسى ئەمریکاوە بە فەرمى ژمارەى کوژراوەکان بڵاو نەکرایەوە)، بەڵام ناوى زیاتر لە ١٠٠ بریندار بڵاوکرایەوە، کە زۆربەى هەرە زۆریان بەهۆى تەقەى پۆلیسەوە بریندار بوو بوون.\nلە دواى ئەو ڕووداوە ٨ کەس لەلایەن پۆلیسەوە بە هۆکارى ئەو ڕووداوە دەستگیرکران. دادگاش سزاى لە سێدارەدانى بۆ ٧ کەسیان و ١٥ ساڵ زیندانیکردنى بۆ کەسێکى تریان دەرکرد. دواتر سزاى لەسێدارەدانى ٢ لەو کەسانە گۆڕدرا بۆ زیندانى هەتاهەتایى و یەکێک لەو کەسانەى کە سزاى لەسێدارەدانى بەسەردا سەپێنرابوو پێش جبێەجێکردنى سزاکەى خۆى کوشت و حکومەتیش ئەو ٤ کەسەکەى ترى لە سێدارەدا.\nبە بڵاوبوونەوەى هەواڵەکانى ئەو خۆپیشاندانە و کوژران و لە سێدارەدان و بریندارکردنى کرێکاران، لە زۆربەى شوێنەکانى جیهان بۆ یادکردنەوەى ناڕەزایەتیى ئەو کرێکارانە و داواکارییەکانیان هەموو ساڵێک یادى ١ى ئایار بەڕێوە دەچوو، کە وردە وردە ناوى ئەو یادکردنەوەیە کرا بە ١ى ئایار ڕۆژى جیهانی کرێکاران.\nکارێکاران لەو خۆپیشاندان و مانگرتنەیاندا ئەنجامێکى خێرایان بە دەستنەهێنا، بەڵام لە زۆربەى وڵاتانى جیهان ٨ کاتژمێر کارکردن لە ڕۆژدا بوو بە نەریت و ئەو ڕۆژە وەک ڕۆژى خۆپیشاندان و ڕیپێوان و کۆبوونەوە و قسەکردن لەبارەى مافى کرێکارنەوە دیارى کرا.\nلە زۆربەى وڵاتانى جیهاندا ڕۆژى ١ى ئایار کراوەتە پشوو و یادى ڕاپەرینى کرێکاران و داواى مافى کرێکارانى دەکرێت و لە ئێستاشدا کرێکاران و سەندیکار کرێکارییەکان داواى بەرگریکردن لە مافەکانیان و پاراستنى ئەو مافانە دەکەن کە دەستیان کەوتووە و داواش دەکەن ڕەهەندێکى مرۆیش بە ڕیفۆرم ئابوورییەکان بدرێت.\nوێنە.. شێوازی پۆشینی تەنورە بۆ خانمانی باڵا پۆش


بروام وایە نووسین لە سەر(شوناسی کولتوور)ی هەرچ گەلێک، گومانی تیا نییە، کە نووسەر دەگوێزێتەوە بۆ بەدواداچوون لە سەر زانستی مرۆڤناسی/ الانپروبولوجیا، ئەویش لەبەرئەوەی زانا تایبەتمەندەکانی ئەو بوارە زانستییە، بایەخیان داوە بە دراسەکردنی جۆرەکانی کولتووریی گەلە جیاوازەکان(چ لە سەر ئاستی تیوریی دوای خوێندنەوەی بابەتەکانی شوێنەوارو هەڵکوڵین‌و کەلەپور، چ لە سەر ئاستی پراکتیکی بە هۆی ئامارو کڵێشە راپرسیەکانەوە)، ئامانجی ئەم زانا مرۆڤناسانە بۆ وەڵامدانەوەی ئەو پرسیارەیە، کە زۆرێک لە رۆشنبیرانی هەموو جیهان سەرقاڵکردوە: ئایا کولتووری گەلان وەک یەک وایە یان جیاوازن؟ زانا مرۆڤناسەکان لە سەر ئەم مەسەلەیە گەیشتوونەتە دوو ئەنجام:\nئەنجامی یەکەم/ مرۆڤ(لە هەموو شوێنێکی سەر ئەم ئەستێرەیەی تیایدا دەژین) بەخواستێکی(خۆرسکی) یەوە لە دایک بووە بۆ خێرو خۆشی‌و جوانی؛ ژیانی بەختەوەرانە؛ ئاشتیی‌و ئارامیی‌و ئاسایش؛ گرنگییدان بە بژێویی‌و پێویستیەکانی ژیان‌و بەدەستهێنانیان، بۆ ئەوەی ژیانێکی شایستە بە مرۆڤ بژی، بە جۆرێک پیویستی بە دەرۆزەکردن‌و دەستگرتنی هیچ کەسێک نەبێت. زاناکان ئەوەشیان روونکردوەتەوە، کە ئەنجامی یەکەم، گرێدراوی ئەنجامی دووەمە.\nئەنجامی دووەم/ مرۆڤی لە دایکبوو لە ژینگەیەکی جوگرافی دیاریکراوداو لە زەمەنێکی مێژوویی دیاریکراودا، سیستمێکی سیاسیی‌و کۆمەڵایەتی‌و کولتووری بە جیهانبینیی‌و دیدگاو فەلسەفەیەکی تایەبتەوە حوکمی دەکات( جا ئەو حوکمە، حوکمێکی دیموکراسی‌و هەڵگری خەسڵەتی کولتووری دیموکراسیانەیە یان نا؟ لەگەڵ دادپەروەریی کۆمەڵیەتییدایە، یان لەگەڵ جیاکاریی چینایەتی‌و دینی‌و ئاینزاییدایە؟...هتد) هەرچییەکیان بێت، کاریگەرێتییان هەیە لەسەر کەسەکان‌و گەلان بە گشتی. هەروەها مرۆڤ دەکەوێتە ژێر بارو دەوری سیستمی فێرکاریی‌و پەروەردەیی‌و سیستمی دامەزراوەکانی راگەیاندن‌و میدیاکانیشەوە: ئایا ئەم سیستم‌و دامەزراوانە نیشتیمان بەرەو پێشەوە دەبن یان بەرەو دواوە دەیگێڕنەوەو دواکەوتوویەتیی بەرپادەکەن؟\nدیسان زانا مرۆڤناسەکان ئەوەشیان بۆ روونبوەتەوە ئەم فاکتەرانەی ئاماژەمان پێدا (ویژدانی میللی)پێکدەهێنێت‌و ئەمەش جیاوازی لە نێوان گەلێک‌و گەلیکی دیکەدا دروستدەکات، واتە جیاوازی لە نێوان کولتووری نەتەوەیەک‌و نەتەوەیەکی دیکەدا دروستدەکات.\nپێناسەی زانستیانەی ورد بۆ چەمکی کولتووری نەتەوەیی: رێخستنی بەهاو نرخی داهێنانەکانی هەریەکێک لە گەلان‌و کۆمەڵگاکانە لە ماوەی مێژووی درێژخایەنی خۆیدا. لەگەڵ ئەوەی پێویستە(کولتوور) بە واتا باوەکەی(فێربوون، پەرتوکە مێژوویەکان‌و فەلسەفەو ئەدەب... هتد) کە خەسڵەتی خوێندەوارەکانە، جیابکرێتەوە لە واتا زانستیەکەی زاراوەی(کولتووری نەتەوەیی)، کە لە بەرهەمهێنانیدا نەخوێندەوارو خوێندەوار بەشداریی تیادا دەکەن.\nلە ناو ئەو زانایانەی لە زانستی مرۆڤناسی‌دا ناوبانگێکی جیهانیان وەرگرتووە (کلود لیفی شتراوس) زانایەکە لەوانەو نووسیوێتی:\n((راستینەی هاوبەشیکردنی هەرچ کولتوورێک بە گوێرەیی لیستی داهێنان‌و بەرهەمەکانییەوە راناوەستێت‌و حسابی بۆ ناکرێت، بەڵکو راستینەی کولتوورو داهێنانەکان بە جیاوازیەکانییەوەیە لەگەڵ ئەوانی دیکەدا. هەستکردن بە زانایی‌و رێزگرتن لە لای هەرچ کەسێک‌و لە هەرچ کولتوورێک دا تەنیا لە سەر ئەوە راوەستاوە، کە قایل بێت بەوەی کولتوورەکانی دیکە لە زۆر لایەنەوە لە کولتووری ئەم جیاوازن، هەتتا ئەگەر تێگەیشتنیشی بۆ ئەو کولتوورە جیاوازانە بە تەواویی نەبێت، بۆیە بیرۆکەی شارستانیی جیهانی دەبێت بە پرۆسەیەکی ئاڵۆز قبوڵبکرێت. هیچ شارستانیەتێکی جیهانی نییە لە چاکیی‌و باڵاو پێشکەوتویەتیی‌دا رەها بێت، کە هەندێک هانبدات بۆ بەکارهێنانی‌و پراکتیکەکردنی‌و وازهێنان لە شارستانیەتەکانی دیکەو حسابنەکردن بۆیان، چونکە شارستانیەت بە واتای شارستانێتە جۆراو جۆرەکانە. لە راستیدا هیچ شارستانیەتێک نییە بە تەنیا نوێنەرایەتی شارستانیەتی جیهانی بکات، بەڵکو هاوبەشییدەکات‌و تایبەتمەدێتی‌و رەسەنێتی خۆشی دەپارێزێت)).\nلە کتێبێکی گرنگ‌و بە بایەخ‌دا لە سەر(جۆرەکانی مرۆڤ) کە کۆمەڵێک لێکۆڵینەوەی لە خۆگرتووە، یەکێکیان لێکۆڵینەوەی(مارشاڵ سالیز)ە، ئەم لێکۆڵەرە نووسیوێتی: ((بڕێکی زۆری هەڵەی گوتارە ئەکادیمییەکان‌و سیاسییەکان، ئەوەیە کولتوور بە واتا مرۆییەکەی‌و واتا مرۆڤناسیەکەی جیا ناکەنەوە، بەو لێکدانەوەیەی، کە کولتوور رێبازو پێڕۆکردنێکی کامڵ‌و جیاوازی ژیانکردنی هەر یەک لە گەلان‌و کۆمەڵگاکانە. لەم سۆنگەیەوە قسەکردن لە سەر پێوەندی نێوان کولتوورو ئابووری سودێکی نییە، (چونکە) کولتووری هەرچ وڵاتێک رەنگدانەوەی میژووەکەی‌و ئەخلاقیاتی‌و دامەزراوەکانی‌و ئاراستەکانی‌و دیدگاو جیهانبینیی‌و بزاوەتە کۆمەڵایەتییەکانێتی)).\nلە لێکدانەوەو لێکۆڵینەوەی زانا(جاک دیلور)دا ((کولتوورەکان بە ناو یەکدا چوون. لە کولتوورە جۆراو جۆرەکان‌دا بیری بناغەیی بوونی هەیە. بەڵام کولتوورەکان ــ باو ــ هەموویان بە یەک دەنگ قسە لە سەر مەسەلەی دینگەرایی‌و رەوشتگەریی‌و مەسەلەی کۆمەڵایەتی‌و سیاسیی‌و گشت لایەنەکانی ژیانی مرۆڤ ناکەن)) هەروەها جەختدەکاتەوە لە سەر ئەوەی(( پێویستە ئارەزووە کەمایەتیە کولتووریەکان (بە هەند) وەربگیرێت‌و جەختبکرێتەوە لە سەر شوناسی کولتوورییان، یان دەربڕینەکانیان بە راشکاوانە لەبەرچاوبگیرێت‌و تۆلێرانس هەبێت بەرامبەریان. پێویستیشە جۆرەکانی کولتوور هانبدرێت. گەلان دیدگاو جیهانبینی جیاوازیان هەیە سەبارەت بە بەهاکانی کۆمەڵگاکەیان، کە بە پێویستی دەزانن بیپارێزن)).\n((مادام شارستانیەتیک لە شارستانیەتیەکان چەوساندوەی سیاسیانەو فکریی‌و تێروانینی جیاوازیی ئەوانیدەکە پراکتیک بکات، بەو ناوەوە، کە سروشت‌و مێژوو، تایبەتمەندێتیی‌و خەسڵەتی جیاوازی پێبەخشیوە، لە حاڵەتێکی ئاوادا هیچ هیوایەک نامێنێت بۆ ئاشتیی نێوان مرۆڤەکانی جیهان. نەفیکردنی تایبەتمەندێتی کولتووریی گەلێک لە گەلانی جیهان نەفیکردن‌و پێشێلکردنی کەرامەتیەتی)).\n((هیچ کولتوورێک نییە بە سەر خۆیدا داخراو بێت، واتە کولتوورێک نییە بە بێ کاریگەریی کولتوورەکانی دیکە، هەموو کولتوورەکان کاریگەرییان لە سەر یەکتریی هەیە. بە گوێرەی ئەم بۆچوونەش خەڵکی پێویستی بە پێکەوە ژیان‌و کارو ئاشتی هەیە، پێویستی بە رێزلێگرتنی هەموو کولتوورەکان هەیە، پیویستی بە تۆلێرانس‌و رێزی ئەوانیترە. ئەو کولتوورانەی تۆلێرانس‌و پێکەوە هەڵکردن‌و لێبوردن نازانن‌و مەیلدارن بەلای چەوساندنەوەو زەبروزەنگ‌و ژێردەستخستندا شایستەی رێزلێگرتن نیین. هەرچەندە بە ناوی گرنگیی‌و بایەخدارییەوە دەستێوەردان لە دابونەریتە ناوخۆیی‌و لۆکالیەکانەوە بکەن‌و قسەمان لەگەڵ بکەن، بەڵام مادام چەوساندنەوەو پێشێلکردن‌و پەراوزێزخستن‌و بە کەم تەماشاکردنی ئەوانیدیکە پراکتیک دەکەن چ بەرامبەر بە کولتوورە دەرەکیەکان یان بەرامبەر بە کولتووری هەندێک لە گروپەکانی ناوخۆی هەمان دەوڵەت‌و وڵات نابێت بێدەنگ بیین بەرمبەریان‌و پیویستە رێزیان لێنەگرین، لەگەڵ ئەوەشدا پێویستە سەرکۆنەیان بکەین‌و هاوکارییان نەکەین)) دیسان ئەم زنایە دەڵێت، هەموو گەلێک لە گەلانی جیهان، هەموو گروپێک لە گروپە کۆمەڵایەتیەکان مافی دەربڕین‌و قسەکردنی هەیە لە سەر کولتووری خۆیی‌و بە پێی کولتوورە تایبەتەکەی خۆی ((مافێکی رەوایە بۆ هەرچ کولتوورێک دەربڕین‌و قسەی خۆی هەبێت لە سەر کولتوورە تایبەتەکەیان تەنانەت ئەگەر لە تۆلرێناس بوونیشدا هەرژابن، پێویستە رێگەیان پێبدرێت بیروڕاو جیهانبینی خۆیان دەربڕن مادام مافی دەربڕینی هیچ کولتوورێکی جیاواز بە خۆیان پێشێل ناکەن. بەڵام بۆ هەموو کولتوورەکانی دیکە پێویستە تۆلێرانس‌و پێکەوە هەڵکردنییان هەبێت. پێویستە خۆشی ببینین لە جیاوازیی کولتوورەکان، هەوڵبدەین لێیانەوە فێربین‌و شارەزایان بین، بە نامۆو نا مەعقول‌و بێزراو سەیریان نەکەین. پێویستیەش لە سەر حکومەت سزای ئەو دیاردانە بدات، کە گرێی رق لێ بوون‌و بە سوک تەماشاکردن‌و رەگەزپەرستیان هەیە بەرامبەر بە بێگانەکان‌و کولتوورەکانیان)). ترسناکی(نەبوونی تۆلێرانس) لەگەڵ کولتوورە جیاوازەکان دا ئەوەیە((هەڵوێستی رەگەزپەرستیی‌و نەبوونی تۆلێرانس رەفتارگەلێکی خراپ‌و زیانبەخشی لێدەکەوێتەوە، کاتێک سیاسەتی حکومەتێک نەبوونی تۆلێرانس دەبێت بە خەسڵەتی، جیاکاریی‌و رەگەزپەرستیی‌و دابڕان دەبێت بە خەسڵەتێکی بەربڵاوی کولتووریی سیاسیی‌و رەسمیی. لەم حاڵەتانەدا پێویستە هەموو شێوەکانی رەگەزپەرستی‌و چەوساندنەوەی خەڵک بە هۆکاری بیروباوەڕیان، سزا بدرێت)).


“نابێ بژێوی و مووچەی فەرمانبەران دوابخرێ”یەكگرتوو پشتیوانی بۆ خۆپیشاندانی فەرمانبەران ڕاگەیاند – تۆڕی میدیایی خەڵک\n“نابێ بژێوی و مووچەی فەرمانبەران دوابخرێ”\nیەكگرتوو پشتیوانی بۆ خۆپیشاندانی فەرمانبەران ڕاگەیاند\n2020/04/28 - 5:41 PM\nیەكگرتووی ئیسلامی كوردستان ڕایدەگەیەنێت، بژێوی هاووڵاتیان و مووچەی فەرمانبەران ئەمڕۆ لە پێشەوەی پێداویستی و ئەركی سەرەكی حكومەتی هەرێمە و هەرگیز ڕەوا نیە دوابخرێت و دەشڵێت: “ئێمە بەگەرمی پشتگیری داواكانیان بەڕێكاری مەدەنی و دیموكراسی دەكەین”.\nبەهۆی ئەوەی 50 ڕۆژە مووچەی فەرمانبەران دابەش نەكراوە، ئەمڕۆ كارمەندانی تەندروستی دەستیان بە خۆپیشاندان و بایكۆتی دەوام كرد و بڕیارە مامۆستایان و فەرمانبەرانیش لەگەڵ دەستپێكردنەوەی دەوام خۆپیشاندان ئەنجام بدەن.\nبەپێی یەكگرتووی ئیسلامی كوردستان، ئەمڕۆ ئەنجوومەنی جێبەجێكردن كۆبۆتەوە و لە ڕاگەیەنراوێكی 5 خاڵیدا داوای پێانی مووچەی فەرمانبەران و دابین كردنی بژێوی هاووڵاتیان دەكات و پشتیوانی خۆی بۆ خۆپیشاندانی فەرمانبەران بۆ “داواكردنی مافەكانیان” دەردەبڕێت.\nئەمڕۆ سێ شەممە 28ی نیسانی 2020، ئەنجومەنی جێبەجێكردنی یەكگرتووی ئیسلامی كوردستان كۆبونەوەی ئاسایی خۆی ئەنجام دا بە ئامادەبوونی بەڕێزان سەرۆكی هەردوو فراكسیۆنی یەكگرتوو لە پەرلەمانی كوردستان و عێراق ، پاش تاوتوێی دۆخەكە ئەم ڕاگەیەندراوەی ڕاگەیاند:\nسەرەتا وێڕای پیرۆزبایی هاتنی مانگی پیرۆزی ڕەمەزان، سوپاسی خودا دەكەین و دەستخۆشی دووبارە دەكەینەوە بۆ سەرجەم ئۆپەراسیۆنەكانی ڕوبەڕوبونەوەی پەتای (ڤایرۆسی كۆرۆنا ) كە بەخۆشحاڵیەوە قۆناغێكی سەختی تێپەڕاندوەو پشت بەخوا بەرەو كۆتای دەڕۆین..\n1. بژێوی هاوڵاتیان و موچەی فەرمانبەران ئەمڕۆ لە پێشەوەی پێداویستی و ئەركی سەرەكی حكومەتی هەرێمەو هەرگیز ڕەوا نیە دوابخرێت و مامەڵەی سیاسی پێوەبكرێت..\nبۆیە داواكارین حكومەتی هەرێم بەرپرسانە مامەڵەی ئەم پرسە بكات و هەرچی زووە هاوڵاتیان دڵنیا بكاتەوە لە بژێوی ماڵ و منداڵیان..\n2. ڕاستە قەیرانی دارایی جیهانی گرتووەتەوە و ئێمەش بەشێكین لەو قەیرانە، بەڵام ئەوەش شاراوە نیە كە هەرێمەكەمان جیاواز لە دەوڵەتانی تر گرفتی كەڵەكەبوی زۆرەو ئەو حاڵەتەی ئەمڕۆ ئەنجامی ئەو ڕابردووە نا دروستەیە چونكە ئاشكرایە گەندەڵی و ناشەفافی متمانە ناهێڵێ و بێ متمانەیش ترسناكەو دۆخەكە بەرەو قەیرانی جۆراوجۆر دەبات..\n3. داواكارین كە هەرچی زووە گرفت و كۆسپەكانی پەیوەندی هەرێم و بەغدا چارەسەر بكرێ و حكومەتی هەرێم هەوڵەكانی بەشەفافیەت چڕ بكاتەوە لە ڕێكەوتن لەگەڵ ناوەند..\n4. پرسی چاكسازی ڕاستەقینە لەئەركە هەنوكەیەكانی هەرێمی كوردستانەو دەرفەتی پاشخستنی بە هیچ پاساوێك ڕەوا نیە..\n5. داوای فەرمانبەران بۆ موچەكانیان مافێكی ئاسایی ڕەوایەو پێویستە حكومەتی هەرێم بەجیدی وەری بگرێت و بە عەمەلی بەدەم داواكارییەكانەوە بچێت..\nلەكۆتاییدا ئێمە لە یەكگرتووی ئیسلامی كوردستان وێڕای داوای یەكڕیزی نیشتیمانی و كۆتایی هێنان بە ناكۆكی حزبی نەخوازراو، ڕایدەگەیەنین كە بژێوی و موچەی فەرمانبەران جێی فەرامۆشكردن نیەو ئێمە بەگەرمی پشتگیری داواكانیان بەڕێكاری مەدەنی و دیموكراسی دەكەین.\nخۆپیشاندانفەرمانبەرانمووچەیەكگرتووی ئیسلامی كوردستان\nتەقینەوەیەك لە بازاڕێكی میللی عەفرین ڕویدا\nنەسر: كورد و سوننە دەیانەوێت عەبدولمەهدی لە پۆستەكەیدا بمێنێتەوە


ANF | کۆنسێرتەکەی گروپی یوروم رێگری لێکرا و چەندین کەسیش دەستگیر کران\nئەو کەسانەی ویستیان بەشداری لە کۆنسێرتی گروپی یورومدا بکەن لە ئەستەنبول، بە لێدان و زۆرەملێ لە لایەن هێزی پۆلسەوە رێگریان لێکرا. هاوکات رێگری لە کاری تیمە رۆژنامەوانیەکانیش کرا و ئەو دیمەن و وێنانەی گرتبوویان، لە لایەن پۆلیسەوە دەستیان بەسەردا گیرا.\nیه‌كشه‌ممه, 9 Aug 2020, 20:53\nگروپی یوروم کە هەر یەک لە ئەندامەکانی هێلین بولەک و ئیبراهیم گوکچەک بە هۆی قەدەغەکردنی کۆنسێرتەکانیان لە ئەنجامی چالاکی رۆژووی مردندا گیانیان لەدەستدا، ویستی لە ناوچەی یەنیکاپی لە ئەستەنبول کۆنسێرتێک ساز بکات، بەڵام لە لایەن هێزەکانی پۆلیسەوە رێگریان لێکرا و ئەو کەسانەی ویستیان بەشداری کۆنسێرتەکە ببن، لە لایەن هێزە ئەمنیەکانەوە دەستگیر کران.\nکۆنسێرتی ئەو گروپە چەندین مانگە لە لایەن هێزە ئەمنیەکانەوە قەدەغە کراوە. بەر لە کاتی دەستپێکردنی کۆنسێرتەکە، هێزە ئەمنیەکان دەوروبەری یەنیکاپیان تەنیەوە و ئەو هاوڵاتیانەی بەرەو شوێنی کۆنسێرتەکە دەڕۆیشتن پشکنینیان بۆ دەکردن و رێگەیان بەو کەسانە نەدەدا کە بەرە شوێنی کۆنسێرتەکە دەڕۆیشتن.\nهاوڵاتیانیش وەکو دەبڕینی ناڕەزایەتی، دروشمی "گروپی یوروم گەلە، بێدەنگ ناکرێت"یان وتەوە.\nلە ئەنجامی هێرشی هێزەکانی پۆلیسدا بۆ سەر هاوڵاتیان، زیاتر لە ١٠ کەس دەستگیر کران. لە بارەی رووداوەکەشەوە نوسینگەی یاسای گەل رایگەیاند هەر یەک لە ئونورجان، جان بولوت، ئەرکان ئشک و دۆغوجان ئەرکمەن ئازاد کراون.


جێگرى سه‌رۆكی په‌رله‌مان سه‌ردانی كونسوڵخانه‌ی فه‌ڵه‌ستین له هه‌ولێر ده‌كات\n28/11/2017 01:50:00 م\nئه‌مڕۆ سێشه‌ممه 28/11/2017، دكتۆر جه‌عفه‌ر ئیبراهیم ئێمینكی، جێگری سه‌رۆكی په‌رله‌مانی كوردستان به‌یاوه‌ریی شاندێك له راوێژكارانی په‌رله‌مانی كوردستان، سه‌ردانی كونسوڵخانه‌ی فه‌ڵه‌ستین-یان له شاری هه‌ولێر كرد و له‌لایه‌ن نه‌زمی حه‌زوری كونسوڵی فه‌ڵه‌ستین پێشوازیی لێكرا.\nله‌سه‌ره‌تای دیداره‌كه‌دا جێگری سه‌رۆكی په‌رله‌مانی كوردستان به‌ناوی په‌رله‌مانی كوردستانه‌وه پیرۆزبایی رۆژی 29 ی نۆڤه‌مبه‌ری له‌گه‌لی فه‌ڵه‌ستین كرد، ئه‌و رۆژه‌ی كه‌وا نه‌ته‌وه‌یه‌كگرتووه‌كان به رۆژی پشتیوانی له گه‌لی فه‌ڵه‌سین له ساڵی 1977 بڕیاری لێدرا، هه‌روه‌ك ئاماژه‌ی به په‌یوه‌ندیی دێرینی نێوان هه‌ردوو گه‌لى فه‌ڵه‌ستین و كورد كرد كه‌وا هه‌ردوو گه‌ل مافی دیاریكردنی چاره‌نووسی خۆیان هه‌یه وه‌ك هه‌موو گه‌للانی دونیا بۆئه‌وه‌ى به ئازادی و ئاشتی و دیموكراسی بژین.\nله‌به‌رامبه‌ردا نه‌زمی حه‌زوری، كونسوڵی فه‌ڵه‌ستین سوپاسی جێگری سه‌رۆكی په‌رله‌مانی كوردستانی كرد بۆ ئاماده‌بوونی له‌م رۆژه پیرۆزه‌ی گه‌لی فه‌ڵه‌ستین و هیوای خواست هه‌ردوو گه‌ل زیاتر درێژه به په‌یوه‌ندییه دیرۆكییه‌كانیان بده‌ن وه‌ك دوو گه‌لی سته‌مدیده‌ی ناوچه‌كه به مافه‌كانیان شادببن.